Omladinska škola novinarstva – OMNIBUS radio\nRealizacija projekne aktivnosti Omladinska škola novinarstva počela je 3. oktobra 2016. godine, kada je Udruženje za opštu kulturu i slobodno informisanje „Omnibus“, preko lokalnih medija, društvenih mreža, plakata i knjiga obaveštenja u srednjim školama, uputilo poziv mladim ljudima uzrasta od 14 do 24 godine da se prijave na testiranje za besplatnu školu novinarstva. Od 26 […]\nAvantura duha zvana Omladinska škola novinarstva „Omnibus” počela je 15. oktobra 2016. godine na uvodnoj radionici na kojoj su se predavači Kristijan Balteanu, Nenad Živković, Miroslav Todorović i Dejan Čančarević i polaznici predstavili jedni drugima i „zvanično“ upoznali. Nakon toga su mentori saopštili osnovne informacije o kursu – šta je njegov cilj, zašto je besplatan, […]\nKurs Omladinske škole novinarstva „Omnibus” nastavljen je 22. oktobra 2016. godine radionicom na kojoj su mentori predstavili novinarstvo kao profesiju. Krenuli su od definicije informacije, o tome šta sve podrazumeva pojam komunikacija; kakva je uloga novinara kao posrednika u javnoj komunikaciji; o društvenoj funkciji, zadacima, obavezama i svrsi sredstava masovnog informisanja, da bi razgovor bio […]\nNovinarska etika bio je naziv treće radionice, održane 29. oktobra 2016. godine. Predavači su govorili o odnosu morala i novinarstva, o principijelnosti, doslednosti, odnosu privatnog i javnog, odgovornosti za upotrebu i zloupotrebu slobode javne reči, o zlonamernosti i malicioznosti kao sredstvima ubijanja profesionalnog novinarstva. Polaznicima je skrenuta pažnja na nužnost izbegavanja objavljivanja neproverenih informacija, i […]


Šta smo najčešće kupovali onlajn prethodnih meseci? Prodaja uvećana za 300 odsto - Biznis Telegraf.rs\n15/09/20 | 16:12\nNa prvom mestu je hrana, na drugom - odeća, a na trećem mestu su uređaji i računarska oprema\nSrbi onlajn putem najčešće kupuju hranu / Foto: Shutterstock\nDržavna sekretarka u Ministarstvu trgovine, turizma i telekomunikacija, Tatjana Matić, izjavila je da je elektronska trgovina u Srbiji u velikom porastu, što najbolje ilustruje podatak da je vrednost realizovanih transakcija u ovoj vrsti trgovine u prethodne tri godine porasla za čak 300 odsto.\nOna je na onlajn panelu "Trendovi elektronske trgovine u Srbiji - eCommerce kao ključ uspeha u novim vremenima", koji je organizovala Srpska asocijacija menadžera, istakla da je ove godine uzlazna putanja razvoja nastavljena.\n- Tokom vanrednog stanja, uvedenog zbog pandemije korona virusa, poštanski operatori su zabeležili rast broja pošiljki, odnosno dostava robe kupljene putem elektronske trgovine za čak 40 odsto, dok su trgovci zabeležili rast elektronske trgovine od 50 do čak 300 odsto, zavisno od vrste roba i usluga - rekla je Tatjana Matić.\nNavela je da posle ukidanja vanrednog stanja poštanski operatori i dalje beleže veći rast nego u vreme proglašenja pandemije, i to od 50 do 100 odsto, a većina trgovaca je zadržala porast od oko 100 posto u odnosu na isti period prethodne godine.\nNa pitanje šta se najviše elektronski prodavalo i kupovalo, Tatjana Matić je odgovorila da je onlajn kupovina hrane u Srbiji povećana za 200 odsto, odeće za 100 odsto, a tehničkih uređaja i računarske opreme za 50%.\nOdobrena dostava dronovima još jednoj kompaniji: Ručak na pragu za pola sata


Dan Evrope i Dan pobede nad fašizmom – Palanačke novine\nby Palanačke · 9 maja, 2014\nPre 64 godine, neposredno posle Drugog svetskog rata, u vreme kada je još vladalo duboko nepoverenje između vekovnih neprijatelja Francuske i Nemačke, francuski šef diplomatije Rober Šuman je objavio dokument koji će ostati zapamćen kao „Šumanova deklaracija“, u kojem je predložio formiranje neke vrste evropske federacije kao sredstva za očuvanje mira.\nDeklaracija je bila predlog bivšim neprijateljima: Francuskoj i Nemačkoj, da uspostave organizaciju koja će zajednički upravljati njihovim industrijama uglja i čelika, da se rat u Evropi nikada ne bi ponovio. Predlog je doveo do stvaranja Evropske zajednice za ugalj i čelik, prethodnice Evropske ekonomske zajdnice, odnosno današnje EU.\nPovodom Dana Evrope, predsednik Evropske komisije Žoze Manuel Barozo prisustvovaće u Varšavi obeležavanju 10 godina od velikog proširenja Evropske unije kada su članice postale i bivše komunističke zemlje.\nPredsednik Evropskog parlamenta Martin Šulc poručio je povodom Dana Evrope, da je ujedinjena Evropa danas svetionik mira i nade.\nPodsećajući da Evropa ove godine obeležava dve značajne godišnjice: sto godina od izbijanja Prvog svetskog rata i 10 godina od istorijskog proširenja 2004. godine, Šulc je istakao da ova dva jubileja predstavljaju snažan podsetnik na to koliko je integracija Evrope promenila evropski kontinent na bolje.\nDošlo je do ponovnog ujedinjenja Evrope i pomirenja ljudi, širenja sloboda i vladavine prava, učvršćivanje demokratije, pluralizma i tolerancije, naveo je Šulc u saopštenju.\n-Dovoljno je samo da se pogledaju najbliži evropski susedi pa da se shvati u kojoj meri se Evropa još uvek smatra svetionikom mira, prosperiteta i nade – istakao je Šulc.\nIpak, u poslednjih pet godina „kriza“ je reč koja se najčešće dovodi u vezu sa Evropom, upozorio je Šulc i dodao da su neki Evropljani počeli da gledaju na EU kao na izvor mučenja, a ne nade, pretnje a ne utočišta.\n-Dan Evrope ne sme da bude samo proslava dostignuća iz prošlosti, već mora da bude trenutak za razmišljanje, prilika da se ponovo otkriju duh solidarnosti i vizija koje leže u središtu evropskog projekta – poručio je Šulc i dodao da Evropa ostaje najbolje oruđe za rešavanje izazova i pretnji 21. veka.\nDelegacija EU i EU info centar, zajedno s partnerima, pripremili su povodom 9. maja program „Evropa otvoreno“, koji će biti održan u Beogradu, Novom Sadu, Nišu, Subotici, Zrenjaninu i drugim gradovima Srbije.\nPored izložbe karikatura i stripa „Mitovi i predrasude – kako mi vidimo Evropu, a kako Evropa vidi nas“ i Evropskog filmskog festivala, biće održane tribine i debate o različitim aspektima procesa pristupanja Srbije EU, susreti najviših predstavnika Delegacije EU u Srbiji sa građanima, predstavnicima civilnog društva i mladima.\nProgram je počeo u sredu, 7. maja, a trajaće i u junu pošto će tokom ta dva meseca biti održani dani Otvorenih vrata EU, kada ambasade država članica tradicionalno otvaraju vrata posetiocima.\nDanas se obeležava i Dan pobede nad fašizmom jer je tog dana 1945. godine Nemačka kapitulirala, čime je u Evropi završen Drugi svetski rat.\nUz najviše vojne počasti, sa Savske terase Beogradske tvrđave juče u 17 časova izvršena je počasna artiljerijska paljba kojom je u Srbiji simbolično počelo obeležavanje praznika Dana pobede nad fašizmom u Drugom svetskom ratu.\nNext story SUBNOR Smederevske Palanke obeležio 9. maj – Dan pobede: NAJSUROVIJI RAT U ISTORIJI ČOVEČANSTVA\nPrevious story Reči i slike: JOSIP BROZ TITO (1892-1980.)


AUSTRIJA PROTIV PROMENE LISABONSKOG SPORAZUMA\nAustrija je protiv zahteva predsednika Češke Vaclava Klausa da se unesu izmene u Lisabonski sporazum u delu koji odnosi na osnovna prava.\nPortparol Ministarstva spoljnih poslova Austrije Aleksander Salenberg kaže da mora da se pojasni šta Češka i njen predsednik Vaclav Klaus žele i kakve su to promene Lisabonskog sporazuma.\n"Ukoliko Češka bude zahtevala promenu Lisabonskog sporazuma, Austrija to neće prihvatiti", istakao je on.\nKlaus traži da u Lisabonski sporazum bude dopisano poglavlje koje se odnosi na osnovna prava i da Češka bude izuzeta od posleratnih potraživanja imovine.\n"Sporazum se neće više menjati. 27 država članica EU ga je prihvatilo", naglasio je Salenberg dodajući da svaka promena, "pa i u zarezu", mora dobiti odobrenje svih članica Unije.\nPrema njegovim rečima, svaka izmena sporazuma značila bi da bi Irci, koji su na drugom referendumu prihvatili a na prvom odbili Lisabonski sporazum, morali ponovo da izađu na referendum.\nKlaus se plaši da bi Sudetski Nemci, koji su iz Češke proterani tokom Drugog svetskog rata, mogli na osnovu povelje o osnovnim pravima zahtevati vraćanje svoje imovine. Prema tumačenju Klausa, taj deo sporazuma bi mogao da poništi takozvane "Benešove dekrete" iz 1945. godine. Češka vlada se nije u potpunosti složila sa Klausom, ali je obećala pregovore sa partnerima u EU. Ti razgovori bi trebalo da se održe tokom samita EU 29. i 30. oktobra u Briselu.\nBarozo: Fišer da pronađe rešenje\nPredsednik Evropske komisije Žoze Manuel Barozo zatražio je danas od češkog premijera Jana Fišera da pronađe rešenje koje bi omogućilo da njegova država što pre ratifikuje Lisabonski sporazum, kako bi mogao da stupi na snagu do kraja godine.\n"Podstakao sam premijera Fišera da nađe rešenje za probleme koji još uvek nisu razjašnjeni na unutrašnjem planu i da o tome razgovara sa predstavnicima Švedske, koja trenutno predsedava Evropskoj uniji, sa kojima smo, takođe, u kontaktu, tako da omogući stupanje sporazuma na snagu do kraja godine", izjavio je Barozo nakon sastanka sa Fišerom. "Nadamo se da neće biti dodatnih prepreka u ovom trenutku, imajući u vidu da je češki parlament već odobrio sporazum", rekao je Barozo, prenela je agencija Rojters.\nČeški Ustavni sud 27. oktobra o Lisabonskom sporazumu\nČeški Ustavni sud će 27. oktobra, na javnoj sednici, po žalbi grupe konzervativnih senatora, razmotriti da li je Lisabonski ugovor u skladu sa ustavom zemlje, saopštio je portparol tog suda. Češka je poslednja od 27 zemalja članica EU koja još nije ratifikovala Lisabonski sporazum. Oba doma češkog parlamenta odobrila su dokument, ali za konačnu ratifikaciju nužan je potpis evroskeptičnog predsednika Vaclava Klausa, koji odugovlači s tom odlukom.\nSedamnaest senatora je krajem septembra uložilo Ustavnom sudu žalbu na Lisabonski sporazum, a Klaus je najavio da će sačekati odluku suda pre potpisivanja sporazuma. Da bi Lisabonski ugovor stupio na snagu neophodno je da ga ratifikuju sve članice EU.\nČitanja: 1988 | Komentara: 0 | Dodaj komentar


Anri ruši deo kuće i pravi akvarijum od 300.000 evra - Sportal\nM.M. - Vest objavljena: 06:57 - 21.11.2015\nKonstrukcija akvarijuma će biti široka 4,5 metara, skoro metar široka i 12 metara visoka, a kako bi čitav sistem funkcionisao, fudbaler će godišnje održavanje morati da plaća oko 15.000 evra, dok će samo na hranu za ribice morati da izdvoji 5.000 evra. Sastojaće se od četiri dela, po jedan na svakom spratu kuće, a svaki će imati svoje filtere za prečišćavanje vode i biće napravljen od perspeksa.\nZanimljivo je da je Tijeri Anri samo poslednja u nizu zvezda, među kojima su Madona, Bekamovi, Šer i drugi, koji su u svojim domovima napravili ogromne akvarijume, nalik na one u velikim akvaparkovima. Anrijev kolega Stiven Ajrlend je tako za svoj akvarijum visine četiri metra platio 150.000 evra, a sada planira da napravi akvarijum za ajkule koji će ugraditi ispod poda kuhinje. Međutim, kako sada stvari stoje Tijeri Anri će ih sa svojim megaakvarijumom sve nadmašiti.\nEvropski fudbal Fudbaleri Tijeri Anri Akvarijum Kuća


NIS podržao državno takmičenje iz fizike za srednjoškolce | NIS\nNIS > Poslovi i karijera > Energija znanja > Energija znanja vesti > NIS podržao državno takmičenje iz fizike za srednjoškolce\nNIS podržao državno takmičenje iz fizike za srednjoškolce\nNIS je podržao ovogodišnje 51. državno takmičenje iz fizike za učenike srednjih škola koje je održano 13. i 14. aprila na Matematičkoj gimnaziji u Beogradu, u organizaciji Društva fizičara Srbije i Ministarstva prosvete, nauke i tehnološkog razvoja. Manifestacija predstavlja najveće, a za niže razrede i završno takmičenje iz fizike, na kojem učestvuju učenici srednjih škola u Srbiji. Preko 300 najtalentovanijih đaka pokazalo je svoja znanja iz pomenute oblasti, a titulu najboljeg je odneo Milan Krstajić, učenik četvrtog razreda Matematičke gimnazije iz Beograda.\nSvečana ceremonija proglašenja pobednika i dodela diploma i nagrada najuspešnijim đacima održana je neposredno po završetku takmičenja u Domu Narodne skupštine Republike Srbije. Ceremoniji je prisustvovala dr Snežana Lakićević, menadžer saradnje sa univerzitetima NIS-a, koja je tim povodom izjavila:\n-Veliko mi je zadovoljstvo da ispred kompanije NIS pozdravim najbolje fizičare u Republici Srbiji. Čestitam vam na sjajnom plasmanu. NIS je ove godine u okviru projekta „Energija znanja“ ostvario saradnju sa Društvom fizičara Srbije, Društvom matematičara Srbije, Društvom slavista Srbije, a na pragu smo uspostavljanja saradnje i sa Društvom hemičara. Cilj nam je da podržimo talentovane učenike, koji žele da napreduju, da se usavršavaju i nižu pobede, jer je svet prepun talentovane dece, a nedostaju oni koji će im pružiti šansu. NIS kao najuspešniji poslodavac želi da svima vama bude oslonac, vaš partner i prijatelj, jer smo objedinjeni zajedničkom energijom – energijom znanja. Dragi fizičari, za kraj moram da vam priznam da Parlament Republike Srbije nikada nije bio ni lepši, ni mlađi, a sasvim sigurno ni pametniji nego danas. Čekamo vas 18. i 19. maja u prostorijama naše kompanije u Novom Sadu na Srpskoj fizičkoj olimpijadi.\nOrganizatori državnog takmičenja iz fizike su Društvo fizičara Srbije (DFS) i Ministarstvo prosvete, nauke i tehnološkog razvoja, a škola domaćin ovogodišnjeg državnog takmičenja je Matematička gimnazija u Beogradu.\nNajbolji učesnici državnog takmičenja iz fizike odmeriće svoje snage i na Srpskoj fizičkoj olimpijadi koja će se u maju održati uz podršku i u prostorijama NIS-a u Novom Sadu, nakon čega najbolje plasirane učenike očekuje učešće i na Međunarodnoj fizičkoj Olimpijadi na kojoj će predstavljati našu zemlju.


Google tehnologija za brže lociranje žrtava | PC Press\nGoogle tehnologija za brže lociranje žrtava\n19. februar 2018. 25. februar 2018. Milan Živanović\nGoogle je počeo sa testiranjem efikasnosti tehnologije za lociranje, koja bi mogla da pomogne operaterima hitnih službi da preciznije odrede sa koje lokacije dolazi poziv sa nekog mobilnog uređaja. U test je uključeno na desetine hiljada poziva koje su operateri primili u poslednja dva meseca u nekoliko američkih država, a rezultati do kojih se došlo su prilično ohrabrujući, piše The Wall Street Journal.\nTestiranja su obavljena u saradnji sa dve kompanije koje su povezane sa pozivima koje dobijaju hitne službe – West Corp. i RapidSOS, a u okviru aktuelnog 911 sistema oni koji pozivaju sa mobilnih uređaja su dužni da pruže informacije o lokaciji, koje često nisu precizne. Iz kompanije RapidSOS kažu da su uz pomoć Google tehnologije lokacije za 80% primljenih poziva bile preciznije, te se do informacija dolazilo u roku od 30 sekundi od početka razgovora.\nStručnjaci ističu da bi razlika od jednog minuta, kada je pružanje pomoći u pitanju, mogla da spasi i do 10.000 života godišnje, a ova tehnologija bi mogla da bude od ključnog značaja i kada žrtva ne govori engleski, kada je u panici, ili ne zna na kojoj se lokaciji nalazi. Google tehnologija za lociranje trenutno je dostupna u 14 zemalja, a kompanija planira da je ove godine donese i u Sjedinjene Američke Države.\nPročitajte i: Google konačno poseduje FitBit\nTagovi: 911, Google, hitne službe, RapidSOS, SOS, West Corp\n← Izaberite hosting provajdera po svojoj meri\nKad se sretnu, hrabrost, vizija i iskustvo →


KO JE NOVI PREDSEDNIK POLJSKE? Pljuvao EU, mrzi gejeve i protivi se abortusu, ključ pobede - TRADICIJA!\nNakon pobede on je rekao da će nastaviti sa jačanjem poljske države izgrađene na "neprikosnovenoj tradiciji", Foto: Printscreen\nNovi petogodišnji mandat osvojio je sa 51.25 odsto glasova\nObjavljeno: 13.07.2020. 14:32h\nAndžej Duda (48) koji je pobedio na predsedničkim izborima u Poljskoj je, kada je pre pet godina osvojio prvi predsednički mandat bio mlad, pametan i dinamičan i poznat po prijateljstvu sa bivšim predsednikom Lehom Kačinskim koji je poginuo u avionskoj nesreći 2010. godine.\nNovi petogodišnji mandat osvojio je sa 51.25 odsto glasova i u narednom periodu upravljaće zemljom uz podršku svoje savezničke vodeće stranke Pravo i pravda (PiS).\nNjegov izbor 2015. godine možda je bio iznenađenje jer nije bio toliko poznat na političkoj sceni, međutim po brojnim stavovima i potezima stekao je popularnost u zemlji, ali izazvao i neslaganje zvaničnika sa međunarodne političke scene.\nNakon pobede on je rekao da će nastaviti sa jačanjem poljske države izgrađene na "neprikosnovenoj tradiciji", a mnogi se sećaju njegove izjave da je EU "imaginarna zajednica od koje ne dobijamo mnogo".\nDuda, pravnik po struci, u političke vode je ušao 2005. godine kao pomoćnik tadašnjeg predsednika Leha Kačinjskog, a kasnije je postao gradonačelnik Krakova (2010. godine) i poslanik (2011. godine) gde je privukao pažnju kao jedan od najaktivnijih članova poljskog parlamenta.\nOd 2014. godine bio je član Evropskog parlamenta, da bi već naredne godine pobedio na predsedničkim izborima.\nZbog svojih stavova često je kritikovan u EU, pre svega zbog kvota za migrante sa kojima se nije složio, zatim zbog stavova o LGBT populaciji za koje je rekao da su njihova prava mnogo destruktivnija nego komunizam i obećao je da će zaštititi poljsku porodicu od "LGBT ideologije" koja, kako je rekao, "agresivno pokušava da seksualizuje poljsku decu".\nTakođe poznat je i po zalaganju za stroi zakon protiv abortusa koji je i inače u Poljskoj mnogo restriktivniji nego u ostatku Evrope.\nVeruje se da će sada nakon izbora Dude PiS do kraja sprovesti započete programe do novih parlamentarnih izbora.\nUprkos epidemiji korona virusa koja je dosta uticala na ekonomiju, vlada je obećala da će nastaviti sa "sistemom blagostanja" koji je brojnim porodicama pomogao da se izvuku iz siromaštva.\nPobeda Dude pokazuje da postoji snažno biračko telo za socijalni konzervativizam i izdašnu pomoć države.\nDuda je oženjen profesorkom nemačkog jezika Agatom Kornhuser sa kojom ima 25-godišnju ćerku Inge.\nDA LI PANDEMIJA KORONE MOŽE DA DONESE I NEŠTO DOBRO SRBIJI? Izgleda da može, pročitajte ovo\nPREDSEDNIK POLJSKE: Zabranićemo gejevima da usvajaju decu\nSUDAR AUTOBUSA I DVA KAMIONA! Najmanje 32 osobe povređene u Poljskoj


Novi Sad unapređuje biciklističku infrastrukturu | Radio Delta 89.5\nČlan Gradskog veća za komunalne poslove Vladimir Stojković, načelnik Gradske uprave za građevinsko zemljište i investicije Dejan Mandić i direktor JKP „Put“ Dušan Radojičić obišli su radove na rekonstrukciji biciklističkih staza na uglu ulica Narodnog fronta i Fruškogorske.\nKako bi saobraćajnu infrastrukturu učinio što bezbednijom i funkcionalnijom, Grad Novi Sad je uložio sredstva za uklanjanje nedostataka na postojećim biciklističkim stazama, kao što su visoki ivičnjaci na prelazima preko kolovoza, oštećenja u vidu rupa, raskopanih površina, ulegnuća i izbočina na asfaltu.\n„Svesni činjenice da veliki broj Novosađana koristi bicikl kao prevozno sredstvo ali i kao omiljeni vid rekreacije, predstavnici Grada Novog Sada, odnosno Gradske uprave za građevinsko zemljište i investicije održali su niz sastanaka sa Novosadskom biciklističkom inicijativom. Uvažavajući njihove sugestije i imajući potpuno razumevanje za probleme sa kojima se susreću biciklisti započeli smo obnovu postojećih biciklističkih staza. U Novom Sadu, trenutno se mreža biciklističkog saobraćaja rasprostire u dužini od preko 90 km, a u prethodnih nekoliko godina izgrađene su nove biciklističke staze na Bulevaru Evrope, Sentandrejskom putu, Bulevaru Jovana Dučića, Bulevaru despota Stefana, Ulici Bate Brkića i 1300 kaplara, kao i 6,2 km biciklističke staze Novi Sad – Begeč. Završena je projektna dokumentacija za rekonstrukciju 7 km biciklističke staze na Futoškom putu i za to je pribavljena građevinska dozvola, a u dogovoru sa Novosadskom biciklističkom inicijativom ta rekonstrukcija krenuće od Bulevara patrijarha Pavla. Moram da napomenem da imamo odličnu saradnju sa civilnim sektorom i slušajući njihove potrebe, ali i interes Grada i Novosađana nastavićemo da ulažemo i dalje u biciklističku infrastrukturu u koju je tokom poslednjih godina ulagano više desetina miliona dinara“, rekao je Vladimir Stojković.\nTrenutno se rekonstruišu biciklističke staze na raskrsnici Bulevara oslobođenja i Ulice kralja Petra kao i u Ulici Narodnog fronta, a nakon toga biće popravljene i druge kritične deonice na Bulevaru oslobođenja i na još nekoliko lokacija u gradu gde postoje oštećenja koja biciklistima ometaju udobnu i bezbednu vožnju.\nPrethodni članakU Srbiji još 27 novozaraženih, nema preminulih\nSledeći članakZvanično je! Dvadeseti EXIT od 13. do 16. avgusta!\nIzmenjen plan rada Srpskog narodnog pozorišta tokom leta\nU Kliničkom centru Vojvodine 153 pacijenta.


Jedan citat iz pariskog dnevnika „Figaro” – „On nije samo pijanista genije, nema sumnje da će biti jedan od najvećih umetnika 21. veka” – verovatno najbolje preporučuje Fazila Saja, novog gosta u ciklusu koncerata „Velikani muzičke scene”. Podsetimo da ovaj ciklus organizuje Kolarčeva zadužbina za svoju publiku, a koncert turskog pijaniste Saja počinje večeras u 20 sati. Fazil Saj (1970) >> Pročitaj celu vest na sajtu Politika << nije samo izuzetan pijanista već i uspešan kompozitor. Na svom prvom koncertu u Beogradu on će se predstaviti delima Baha, Betovena, Ravela, Musorgskog, ali i jednom svojom kompozicijom.\nStudije klavira i kompozicije završio je na Konzervatorijumu u rodnoj Ankari, da bi se dalje usavršavao u Nemačkoj i SAD. Kao i u „ličnim kartama” drugih vrhunskih muzičara, i u Sajovoj vidimo vredne nagrade, prestižne sale i festivale, najveće orkestre sa kojima je nastupao (Njujorška, Bečka, Izraelska, Sanktpeterburška... filharmonija), poznata dirigentska imena, ali i nešto karakteristično za njegovu karijeru: strastveno se bavi džezom i to na osoben turski način, premda se to iz naziva njegovog kvarteta i ne bi reklo – „Worldjazz”.


InfoBrcko.com - Hoće li Momčilo Krajišnik posvađati boračku populaciju s ostalim "stvaraocima RS-a"\nHoće li Momčilo Krajišnik posvađati boračku populaciju s ostalim "stvaraocima RS-a"\nHoće li Momčilo Krajišnik posvađati boračku populaciju s ostalim "stvaraocima RS-a"\tIstaknuto\nPredsjednik Boračke organizacije Republike Srpske (BORS) Milomir Savčić uvjeren je da se borci neće saglasiti s inicijativom Asocijacije "Stvaraoci Republike Srpske" za izmjene Zakona o pravima boraca, vojnih invalida i porodica poginulih boraca.\nČelnici političkih stranaka u RS-u na Palama su prije dva dana potpisali izjavu kojom su se obavezali da će riješiti, kako je navedeno, pitanje "stvaraoca ovog entiteta". U prijevodu to znači osigurati im značajne sume novca. Inicijativu je podnio presuđeni ratni zločinac Momčilo Krajišnik.\nPredsjednik Boračke organizacije RS-a Savčić u razgovoru za Glas Srpske ističe da je BORS svim opštinskim boračkim organizacijama nakon tog sastanka poslao inicijativu da se o njoj izjasne.\n"Vjerujem da ćemo vrlo brzo od njih dobiti odgovor i tada će BORS izaći sa zvaničnim stavom, ali uvjeren sam da se borci neće saglasiti s inicijativom", rekao je.\nOn je objasnio da je inicijativom predviđeno da se u zakon uvodi posebna kategorija pod nazivom "aktivni učesnici u stvaranju/osnivanju Republike Srpske", koji bi imali ista prava kao i boračke kategorije.\nSavčić je naveo da bi, prema inicijativi, status stvaraoca trebalo da dobiju svi koji nisu bili borci.\n"Dakle, poslanici, članovi radnih tijela Narodne skupštine, stručne osobe za pripremu i provođenje akata Skupštine, sudije sudova, članovi Predsjedništva RS-a, Vlade, ministri i njihovi zamjenici, sve izabrane i imenovane osobe, odbornici u lokalnim parlamentima, članovi kriznih štabova i organa autonomnih oblasti", naveo je.\nPredstavnici parlamentarnih stranaka iz RS-a s Krajišnikom (Foto: D. S./Klix.ba)\nOn je istakao da bi status trebalo da dobiju i članovi organa političkih stranaka koje su učestvovale u osnivanju Skupštine srpskog naroda i na kraju svi zaposleni u javnim ustanovama zdravstva, obrazovanja, informisanja i u humanitarnim organizacijama koje su osnovale RS ili lokalna zajednica.\nKomentarišući izjavu predsjednika Asocijacije "Stvaraoci Republike Srpske" Momčila Krajišnika da bi poslanici prvog saziva za pet i po godina, koliko nisu primali platu, trebalo da prime valorizovanu naknadu na osnovu poređenja s platom današnjih poslanika, Savčić je rekao da bi to otvorilo niz problema.\nSavčić je dodao da ga ovih dana veliki broj boraca pita kada će oni naplatiti svoje.\nKrajišnik je prije dva dana govorio o tome kako mnogi za koje traži naknadu danas žive veoma teško.\n"Neću govoriti o imenima. Ljudi s najvišeg nivoa imaju penziju od 300 maraka i ne mogu da žive, ne mogu da kupe lijekove. Ima ih koji su izgubili obje noge. Neki su teško bolesni", izjavio je Krajišnik.\nUkazao je da im je potrebno osigurati novčanu naknadu za mandat u Narodnoj skupštini koji je trajao pet i po godina. Traženo je da nadoknađeni iznos bude jednak prihodima koje danas imaju zastupnici ovog entitetskog parlamenta.


Nemiri u Teheranu zbog Ahmadinedžadove pobede\nNa ulicama Teherana, danas je – posle ponovnog izbora iranskog predsednika Mahmuda Ahmadinedžada – došlo do sukoba s policijom.\nNeredi su počeli ubrzo pošto je ministar unutrašnjih poslova Sadek Mahsuli objavio da je Ahmadinedžad osvojio 62,6 odsto glasova, odnosno gotovo dvostruko više od najbližeg suparnika, reformističkog kandidata Mira Hoseina Musavija, koji je dobio 33,75 odsto. Hiljade Musavijevih pristalica su izašle na teheranske ulice. Pojedinci su gađali kamenicama policiju, koja je uzvratila pendrecima.\nPosle objavljivanja preliminarnih rezultata, Musavi, inače bivši premijer, izjavio je da je na izborima bilo mnogo prekršaja i obećao da neće prihvatiti „šaradu“. Njegove pristalice, nezadovoljne rezultatom, protestovale su na ulicama Teherana i nakratko se sukobile sa policijom.\nRezultat je iznenadio i mnoge analitičare koji su predviđali neizvesnu trku sadašnjeg predsednika i njegovog glavnog izazivača. Iranski vrhovni vođa, ajatola Ali Hameneji, pozdravio je rezultat izbora i naglasio da su veliki odziv – glasalo je više od 80 odsto Iranaca s pravom glasa – i 24 miliona glasova koje je dobio Ahmadinedžad, razlog za „pravo slavlje“.\nIako ograničenja medija ne omogućuju pokrivanje uličnih protesta u Teheranu, video snimci demonstracija preplavljuju veb sajtove. Snimci koje su primili novinari Persijskog servisa Glasa Amerike na svoje lične adrese na Fejsbuku, pokazuju da su na ulicama Teherana hiljade pristalica opozicije.\nDržavna sekretarka Hilari Klinton kazala je da se Sjedinjene Države nadaju da rezultat iranskih izbora održava istinsku volju i želju iranskog naroda. Portparol Bele kuće Robert Gibs je u odvojenom saopštenju naveo da Vašington nastavlja da pažljivo prati razvoj situacije u Iranu, uključujući i izveštaje o izbornim nepravilnostima. Izrael, koji je često meta Ahmadinedžadovih verbalnih napada, izrazio je ozbiljnu zabrinutost. Zamenik ministra inostranih poslova Deni Ajalon je rekao da Ahmadinedžadova pobeda pokazuje da se „opasnost od Irana“ povećava. On je istakao da međunarodna zajednica mora da zaustavi nuklearni program i terorizam koji dolazi iz Irana. Iranski mediji prenose da je venecuelanski predsednik Ugo Čavez pozvao Ahmadinedžada da bi mu čestitao pobedu.


Da li znate? Šta je digitalna štampa\nDigitalna štampa je jedna od najmlađih tehnika štampanja, a njen osnovni cilj je da sam proces štampanja pojednostavi u najvećoj mogućoj meri. Materijal koji se štampa se nalazi na računaru ili drugom uređaju ( flash memorija, laptop i slično ), te se sa njega prenosi na mašinu za štampanje, tako da praktično ne postoji nikakav kontakt.\nPored toga što je digitalna štampa pogodna i za štampu probnog otiska, ona se naročito preporučuje u slučaju kada je potrebno odštampati manji ili srednji tiraž, za kratko vreme. Štampanje na ovaj način se preporučuje naročito za : vizit karte, flajere, ID kartice, memorandume, ali i za različite vrste kataloga, brošura, pozivnica. Pored toga, digitalna štampa je pogodna čak i za štampanje knjiga, ali samo ukoliko je njihov tiraž mali, kao i za različite vrste pospekata, nalepnica, plakata, kao i kalendara.\nSvakako je preporuka da ukoliko želite da dobijete vrlo brzo kvalitetno odštampan reklamni materijal, recimo to radite u digitalnoj štampi, dok se ofset štampa preporučuje za štampanje većih i velikih tiraža, sa napomenom da štampanje može da potraje i nekoliko dana.


Uskoro počinje pisanje zakona o imovini i prihodima Vojvodine | Autonomija\nUskoro počinje pisanje zakona o imovini i prihodima Vojvodine\nRadna grupa za izradu zakona o imovini i prihodima Vojvodine formirana je danas, a za predsednika je imenovan zamenik predsednika Lige socijaldemokrata Vojvodine Bojan Kostreš, saznaje Dnevnik iz izvora u Vladi Srbije. Kostreš je izjavio za Dnevnik da je prvi sastanak „tima za Vojvodinu” zakazan za naredni četvrtak i izrazio očekivanje da će ukratkom roku biti sačinjeni nacrti zakona kojima će se definisati izvori finansiranja i imovina Vojvodine.\nRadna grupa za izradu zakona o imovini i prihodima Vojvodine formirana je danas, a za predsednika je imenovan zamenik lidera Lige socijaldemokrata Vojvodine Bojan Kostreš, saznaje Dnevnik iz izvora u Vladi Srbije. Prema tom izvoru, Skupština Srbije i Vlada Vojvodine ranije su odredile svoje predstavnike, a danas je to učinila i Vlada Srbije.\nU ime republičkog paralamenta u izradi ovih akata učestvovaće poslanici Zoran Kasalović iz Socijalističke partije Srbije i Bojan Kostreš iz Lige socijaldemokrata Vojvodine. Vladu Vojvodine predstavljaće pokrajinski sekretar za finansije Jovica Đukić i direktor Uprave za zajedničke poslove pokrajinskih organa Marko Radosavljević. Predstavnici Vlade Srbije u Radnoj grupi su državni sekretar u Ministarstvu finansija Dušan Nikezić, savetnik premijera Milorad Bjelopetrović, direktor Republičke direkcije za imovinu Bratislav-Buca Pejković i pomoćnik direktora za zakonodavstvo u Vladi Srbije Dragiša Milić.\nBojan Kostreš je izjavio za Dnevnik da je prvi sastanak „tima za Vojvodinu” zakazan za naredni četvrtak i izrazio očekivanje da će ukratkom roku biti sačinjeni nacrti zakona kojima će se definisati izvori finansiranja i imovina Vojvodine.\n„U skladu s dogovorom koji su nedavno postigli premijer Mirko Cvetković i predsednik Lige Nenad Čanak, očekujem da komisija dobije mandat da u roku od 45 do 90 dana pripremi nacrte ovih akata, nakon čega bi ih ubrzo usvojila i Vlada i uputila republičkom parlamentu“, rekao je Kostreš.


Tumbaković: "Engleska favorit, ali ako razmišljamo da nemamo šta da izgubimo, najbolje da ne izlazimo"\nOd kada se završila sezona krenula je licitacija sa imenima za novog trenera Budućnost Volija. Kao po navici svakog ljeta se pomene mnogo stručnjaka, tako i ovog i čini se…\nPoraz od Kolumbije, a onda zamalo još jedan fijasko. Fudbaleri Argentine se kockaju sa strpljenjem nacije. "Gaučosi" su sinoć u drugom kolu Kopa Amerike remizirali sa Paragvajem (1:1), ali i…\nJedan od najboljih evropskih bekova proteklih nekoliko godina Darijo Srna zvanično je završio igračku, ali i počeo trenersku karijeru.\n(FOTO) Pogledajte kako su američki novinari "dočekali" Bitadzea\nBarklis centar u Njujorku će sjutra veče biti domaćin NBA drafta na kojem će klubovi birati najtalentovanije košarkaše.\nnedjelja, 24 mart 2019 15:00\nSelektor crnogorske selekcije, Ljubiša Tumbaković, ne želi da igrači misle kako nemaju šta izgubiti protiv Engleske, već je kvalitetna ekipa, koja je igrala u polufinalu Svjetskog prvenstva prošle godine samo motiv više za naše momke.\n"Ovdje su motivi u drugom pravcu, želimo da se suprotstavimo na realan način, znajući i jačinu rivala. Svi oni su u takmičarskom ritmu, igraju stalno, za razliku od nekih naših igrača. Ali fudbal je igra, može da se dogodi i loš dan, slab trenutak. Naravno da imamo šta da izgubimo, imamo da izgubimo tri boda. Jeste Engleska apsolutni favorit, ali ako ćemo da razmišljamo da nemamo šta da izgubimo, onda najbolje da ne izlazimo", kazao je Tumbaković na današnjoj konferenciji za medije.\nOn je dodao da takav stav pokušava da prenese momcima, a utakmica će pokazati je li to bilo hrabro ili ludo.\n"Želimo da pružimo maksimum i zbog navijača, i zbog Crne Gore”, poručio je Tumbaković.\nOn je prokomentarisao i situaciju sa Stefanom Savićem, dodajući da još nije sigurno da će igrati, ali je na dobrom putu da bude u timu.\n"Odradio je juče oba treninga, izdržao je korektno napore”, istakao je naš selektor.\nRiječi hvale za sjutrašnjeg protivnika ima i Nikola Vukčević, koji je naveo da još nije igrao protiv reprezentacije kakva je Engleska.\n"Ovo je vjerovatno najbolja ekipa koja je dolazila kod nas, bar od kad sam ja u reprezentaciji. Igraju na visokom nivou, a mladi su. Vjerujemo, naravno, da možemo da ostvarimo pozitivan rezultat, ali ne prijetimo im", rekao je vezista španskog Levantea.\nRemi sa Bugarskom u prvom kolu donekle je poremetio naše ,,sokole“ zbog lošeg suđenja.\n"Možda smo se i emotivno ispraznili poslije te utakmice, nakon što smo izgubili dva boda na ovakav način. Međutim, moramo da gledamo u budućnost, čeka nas bitna utakmica, u kojoj možemo mnogo da dobijemo, a nemamo ništa da izgubimo", poručio je Vukčević.\nDuel Crna Gora – Engleska je sjutra veče od 20 i 45.\nPosljednji put izmijenjeno nedjelja, 24 mart 2019 15:05\nViše iz ove kategorije « Federer zakazao duel sa Krajinovićem Na stadion bez pirotehničkih sredstava i transparenata uvredljive sadržine »


Kompanija sTech je pružalac zajedničkih usluga UNIQA osiguravajućim društvima u regionu jugoistočne Evrope, a glavni fokus poslovnih aktivnosti su IT rješenja, analiza poslovanja, upravljanje projektima, ciljani poslovni model i modeliranje proizvoda osiguranja. Kompanija je osnovana 2012. godine kao zajednička inicijativa regiona sa ciljem da okuplja najbolje timove koji će obezbijediti dugoročni kvalitet usluga kroz svoje izuzetno znanje i vještine, u kulturi kontinuiranog progresa.\nProjektujemo, implementiramo i upravljamo najnovijim IT uslugama i rješenjima za osiguravajuća društva. sTech “cloud” sistemi, sa snažnom sigurnosnom politikom i pouzdanom infrastrukturom, omogućavaju klijentima da se fokusiraju na svoje osnovne poslovne aktivnosti i postignu jedinstvene poslovne ciljeve. Nastavljamo da prevazilazimo očekivanja naših klijenata u dinamičnom poslovnom okruženju, maksimizirajući vrijednost proizvoda, uz minimiziranje vremena i finansijskih troškova postizanja optimalnih rezultata.\nPrvi kvartal ove kalendarske godine obilježen je prezentacijom za sve zaposlene na kojoj smo predstavili najveća dostignuća 2018. godine, kao i definirane planove za 2019. godinu. Zaposlenima se prvo obratio generalni direktor kompanije prof. dr. Vidan Marković, koji je naglasio važnost transparentnosti i timskog rada za implementaciju strategije kompanije, nakon čega je CITO/COO SEE4 regije …\nZaposleni kompanije sTech učestvovali su na ovogodišnjem stručnom skupu u organizaciji Udruženja osiguravajućih kompanija Srbije, pod nazivom “DOT 2018 – Digitizacija, osiguranje, tehnologije”. Na konferenciji održanoj u Aranđelovcu od 5. do 7. oktobra, brojni eminentni predavači predstavili su najnovije trendove u digitalnoj transformaciji poslovanja osiguranja. Renesan Rajić, vođa tima za DMS / BPMS, predstavio je …\nVi ste osoba koja je voljna da uči, otvoreni ste za nove mogućnosti, zainteresirani ste za proučavanje poslova osiguranja. Želite da budete dio tima internacionalnih stručnjaka koji imaju odlično obrazovanje i iskustvo i da budete dio kulture performansa. Cijenite stabilno partnerstvo, dugoročnu viziju, posvećenost implementaciji važnih strateških projekata. Volite da radite u okruženju koje osnažuje zaposlene, prepoznaje talente i pruža mogućnosti za razvoj karijere.


Papa: Predatorski stav prema planeti mora prestati\nTanjug 25. maja 2021. 15:18\nVATIKAN – Papa Franja danas je pokrenuo “zelenu” inicijativu, s ciljem da sve katoličke institucije, uključujući porodice, univerzitete i preduzeća, postanu ekološki održive za sedam godina.\nPapa je poručio da se “predatorski stav” prema planeti mora okončati, prenosi agencija Rojters.\nAkciona platforma “Laudato Si” je ime dobila na osnovu papine poslanice iz 2015. godine, koja govori o potrebi zaštite životne sredine, smanjenja rasipničkog stila života, zaustavljanja globalnog zagrevanja i zaštite siromašnih od posledica klimatskih promena.\nU video poruci povodom pokretanja inicijative, papa je rekao da bi inicijativa bila “sedmogodišnje putovanje tokom kojeg će se naše zajednice na različite načine posvetiti tome da postanu potpuno održive, u duhu integralne ekologije“.\nOsudio je “naš predatorski stav zbog kojeg se osećamo da smo gospodari planete i njenih resursa, i koji nas ovlašćuje da neodgovorno koristimo dobra koja nam je Bog dao“.\nOtkako je poslanica “Laudato Si” objavljena u 2015. godini, vatikanske i katoličke grupe širom sveta, u okviru katoličke crkve koja broji 1,3 milijarde članova, preduzele su brojne inicijative s ciljem smanjenja emisije ugljen-dioksida.


NIKE Air Max SC | Sport Vision\nNike Air Max SC su dečije patike za bebe sa vazdušnim jastučićima u đonu koji će podržati njihove prve korake. Kombinacija kože, tekstila i mrežice daje izdržljivost i potporu stopalima, dok istovremeno dopušta dečijoj koži da diše. Srednji đon od pene, zajedno sa Max Air vazdušnom jedinicom, ublažava pritisak na stopalo i pruža mekanu udobnost. Gumeni đon optimalno prianja na podlogu, čini hod stabilnim i omogućava dugotrajnost patika. Elastične pertle i široka čičak traka preko gornjeg dela stopala olakšavaju obuvanje. Specifikacija: Dečije patike za bebe- lifestyle Pertlanje, čičak traka Gornjište: koža, tekstil Srednji đon od pene Max Air vazdušna jedinica Gumeni đon .\nNike Air Max SC su dečije patike za bebe sa vazdušnim jastučićima u đonu koji će podržati njihove prve korake.\nKombinacija kože, tekstila i mrežice daje izdržljivost i potporu stopalima, dok istovremeno dopušta dečijoj koži da diše. Srednji đon od pene, zajedno sa Max Air vazdušnom jedinicom, ublažava pritisak na stopalo i pruža mekanu udobnost. Gumeni đon optimalno prianja na podlogu, čini hod stabilnim i omogućava dugotrajnost patika. Elastične pertle i široka čičak traka preko gornjeg dela stopala olakšavaju obuvanje.\nDečije patike za bebe- lifestyle\nNIKE SPORTSWEAR SHORT WOVEN BLOCK\nNIKE SPORTSWEAR ALLOVER PRINT


U međunarodnu misiju devet pripadnika Moranice VCG - CdM\nU međunarodnu misiju devet pripadnika Moranice VCG\nU misiju EU NAVFOR ATALANTA do kraja aprila biće upućen devetočlani tim Mornarice Vojske Crne Gore (VCG), koji će učestvovati u obezbjeđenju broda angažovanog za potrebe UN Svjetskog programa hrane, najavljeno je iz Ministarstva odbrane.\nNačelnik Generalštaba VCG, general-potpukovnik Ljubiša Jokić primio je danas zamjenika komandanta pomorske operacije EU „NAVFOR ATALANTA“ Đovanbatistu Rajmondija, koji boravi u posjeti VCG.\nKako je saopšteno iz Ministarstva, Jokić je upoznao Rajmondija sa planovima za proširenje doprinosa Vojske operacijama EU, kao i dostignućima u transformaciji i reformi VCG i sektora odbrane.\n„Admiral Rajmondi je pozdravio odluku Crne Gore da poveća broja pripadnika Vojske u operaciji EU NAVFOR ATALANTA, te istakao značaj saradnje oružanih snaga kroz učešće u međunarodnim operacijama, napominjući da je to najbolji način za jačanje povjerenja i izgradnju stabilnost“, kaže se u saopštenju.\nSagovornici su se, kako se navodi, saglasili da je doprinos Zajedničkoj odbrambenoj i bezbjednosnoj politici EU veoma važan za region Balkana, i da se kroz takav oblik saradnje najbolje može odgovoriti savremenim izazovima i prijetnjama.\nTagoviLjubiša Jokić Misija mornarica Vojska Crne Gore


Centar za kulturu Stara Pazova - 60 godina sa publikom\nCentar za kulturu Stara Pazova – 60 godina sa publikom\n30. juna 2021. - 19:29\nCentar za kulturu Stara Pazova danas je svečanim programom proslavio svoj rođendan i šest decenija postojanja.\nOva javna ustanova kulture registrovana je 30. juna 1994. godine, ali je organizovanje kulturnog života u staropazovačkoj opštini započelo je još 1960. godine osnivanjem Radničkog univerziteta „Boris Kidrič“, navodi se u dokumentarnom filmu koji je prikazan u Pozorišnoj sali u Staroj Pazovi na svečanosti povodom obeležavanja šest decenija rada ove ustanove kulture.\nOd osnivanja, opštinska ustanova kulture pružala je građanima u staropazovačkoj opštini zadovoljstvo druženja sa muzičarima i muzičkim grupama i ansamblima, pažnja je poklanjana pozorišnoj i likovnoj umetnosti, filmu, kasnije izdavačkoj delatnosti a na njenom čelu sada se nalazi Vladimir Kerkez.\nMnogo je ljudi ugradilo sebe u razvoj kulturnog života a na scenama u svim mestima opštine gostovali su velikani srpske i jugoslovenske scene iz svih oblasti kulture i umetnosti.\nZa dugogodišnju podršku, pojedincima i ustanovama, među kojima su pokrajinski sekretarijat za kulturu i opština Stara Pazova uručene su plakete i zahvalnice, koje su primili Dragana Milošević, pokrajinska sekretarka za kulturu i Đorđe Radinović, predsednik Opštine Stara Pazova.\nZa muzičko-dramski program na svečanosti postarali su se kulturni pregaoci iz ove sredine a u godini obeležavanja jubileja za sve ljubitelje kulture već nekoliko nedelja CZK organizuje besplatne pozorišne predstave i koncerte u više mesta staropazovačke opštine.\nPrethodni tekstSutra počinje kupališna sezona na Pazovačkim bazenima\nSledeći tekstVremeplov, 1. jul


pomoć klubovima : Južne vesti\nPoznata imena članova Komisije za sport, klubovima poslata poruka “da se ne nadaju mnogo”\n13:09, 12. 4. 2021.\nDevet imena je na listi članova Komisije za sport Grada Niša, a predvodi ih Nenad Filipović, nekadašnji reprezentativac u brzom hodanju. Oni bi u narednom periodu trebalo da pregledaju pristigle programe niških klubova i raspodele im 200 miliona dinara iz budžeta. Budžet je prepolovljen, pa klubovi ne bi trebalo mnogo da se nadaju, kako im je iz svoje emisije poručio novinar, ali i član Komisije Slaviša Dejić.\n13:45, 11. 12. 2018.\nNakon izjave da je sport najveći izvor korupcije, te da će se stadion graditi tek kada fudbalski klubovi pokažu rezultate, prvi čovek Leskovca Goran Cvetanović rekao je da su leskovački fudbaleri najgori sportski ambasadori ovog grada.\nProkuplje: sredstva za sportske klubove\n15:15, 23. 3. 2011.\nStonoteniski klub „Topličanin“ iz Prokuplja dobio 100.000 dinara za nabavku opreme od prokupačke opštine.\nPomoć klubovima u Leskovcu\n13:05, 20. 9. 2010.\nUprava društvenih delatnosti u Leskovcu podelila opremu za 14 fudbalskih klubova.


Hoćeš mir – spremi se za rat: Da li će Bajden pokrenuti rat kako bi „ugasio požar“ u Americi? - Sputnjik Srbija\n15:54 20.01.2021 (osveženo 20:50 20.01.2021) Preuzmite kraći link\nDobitnik Nobelove nagrade za mir, demokrata Barak Obama, vodio je četiri rata za vreme svog mandata. Njegov naslednik Donald Tramp odabrao je suprotnu politiku. Eksperti predviđaju da će novi gospodar Bele kuće pokušati da izdejstvuje mir u zemlji uz pomoć brzih pobedničkih kampanja.\nList „Vzgljad“ bavio se pitanjem u kojim bi to regionima sveta Džo Bajden mogao da pokrene nove ratove.\nPoslednje obraćanje Majka Pensa na funkciji potpredsednika SAD bio je govor pred vojnicima u bazi države Njujork. Drugi čovek Amerike, koji napušta poziciju, podsetio je oficire na latinsku izreku: „Ako želite mir – pripremite se za rat“.\nSudeći prema izjavama Pensa, list piše da je Americi mir doneo Tramp, koji za četiri godine nije započeo nijedan novi rat, povlačio je trupe iz Sirije i Avganistana i usmerio sredstva iz budžeta za podržku Pentagonu, vrativši prestiž vojnoj službi.\nPolazeći od reči Pensa, eksperti kažu za list da će Amerikanci morati da se pripremaju za rat za vreme vladavine novog predsednika.\nEksperti ističu da bi komentar odlazećeg potpredsednika o tome da su za vreme Obamine vladavine vođeni prinudni ratovi mogao da se protumači kao pokazatelj da će za vreme Bajdenovog predsedničkog mandata zemlja biti uvučena u još jednu avanturu sa izvozom demokratije. Pritom, kako kažu, bez garancija da će to dovesti do rezultata koji su potrebni Vašingtonu.\nKako stišati „buku“ u zemlji i ko su mete\nIstovremeno, generalni direktor Ruskog saveta za međunarodne poslove Andrej Kortunov smatra da nije isključeno da će demokrate primeniti scenario malog pobedničkog rata koji „uvek omogućava pumpanje patriotizma“ i može delimično da ujedini podeljenu naciju.\n„Postavlja se pitanje pod kojim uslovima će američko društvo podržati sada vojne akcije? Amerikanci bi, možda, pod određenim uslovima podržali vazdušne napade na Iran. Ali – bez kopnene operacije, uvlačenja velikog broja američkih snaga i, shodno tome, velikog broja borbenih i sanitarnih gubitaka u ratu protiv Irana“, rekao je Kortunov za list „Vzgljad“.\nEkspert smatra da bi poprište za malu kampanju mogla da bude geografski bliža država Americi – na primer, Latinska Amerika.\nKako je rekao, teško da bi to bila Venecuela, jer u njoj ima mnoštvo onih koji su lojalni predsedniku Nikolasu Maduru i izbio bi gerilski rat u kojem bi SAD „zaglavile“ na duže.\nPrema mišljenju Kortunova, Bajden – kao čovek koji prati javno mnjenje, pokušaće da izbegne dugačke scenarije sa nepredvidivim krajem.\nS druge strane, meta kratkoročne pobedničke kampanje bi mogla da bude politički nestabilna i manja država od Venecuele, na primer – Nikaragva, predviđa on. Kortunov svoj stav potkrepljuje argumentom da, ukoliko tamošnja opozicija pokrene aktivnu ofanzivu na sandinistički režim predsednika Danijela Ortege, Amerikanci u toj zemlji treba samo da poguraju opoziciju kako bi sandinisti bili definitivno proterani.\nOn ne isključuje mogućnost da bi meta Amerike mogao da bude i jedan od afričkih regiona u „kojem se pod pritiskom kriza neka zemalja raspada i potrebno ju je ponovo sastaviti“. Kao primer naveo je Somaliju. On predviđa da bi meta mogla da bude i Centralnoafrička Republika ili neka od država krajnje nastabilne zone Sahela – regiona južno od Sahare.\n„Kada je reč o krupnim sukobima, postoji velika pretnja američko-kineskih sukoba u Tajvanskom moreuzu, u Južnom kineskom moru“, naveo je ekspert i dodao da je moguća eskalacija konflikta oko Severne Koreje.\nKortunov dodaje i da bi odluke koje su ranije donete o povlačenju američkih kontingenata iz Avganistana, Sirije, Irana mogle da budu revidirane.\n„Što se tiče operacija sa uključivanjem Oružanih snaga, mislim da je Bajden skloniji tome od Trampa, koji uopšte nije bio ratno orijentisan, već je pravi biznismen“, istakao je naučni direktor Međunarodnog debatnog kluba „Valdaj“ Fjodor Lukjanov.\nPrema njegovoj proceni, predsednik Bajden bi mogao da „sprovede nešto poput povećanja prisustva na Bliskom istoku, što će podrazumevati neku vrstu vojne akcije“.\n„Vojni sukobi uz učešće SAD su neizbežni. Amerika ne zna ni za jednu drugu metodu rešavanja unutrašnjih problema, kojih je sada više nego ikada od vremena Građanskog rata, sa izuzetkom spoljnih sukoba“, smatra predsednik Instituta za Bliski istok, politikolog i orijentalista Evgenije Satanovski.\nPrema njegovim rečima, vojne operacije daleko od granica ne samo što mogu da odvrate pažnju građana od unutrašnje političke krize, već će i vojno-industrijski kompleks zaraditi.\nPlan „gašenja požara“ vojnim putem neće uspeti\n„Ne mislim da će vojna aktivnost biti velika, jer američkom stanovništvu trenutno očigledno to nije potrebno“, kaže Lukjanov.\nNjegov zaključak je da Bajdenovi vojni napori neće uroditi plodom i da čak i da poželi da skrene pažnju stanovništva sa unutrašnjih problema, neće uspeti u tome, jer je interesovanje naroda za spoljne akcije drastično palo, dok je, s druge strane, zabrinutost za unutrašnje stanje naglo skočila.\n„Standardna šema malog pobedničkog rata za odvraćanje pažnje možda jednostavno neće uspeti“, naglasio je ekspert.\nAmerika, požar, mir, rat, Džo Bajden


EBRD: Srbija na začelju regiona - Jutarnji GLASnik\nPosted on 12/05/2018 12/05/2018 Author Redakcija Jutarnji GLASnik\tComment(0)\nEkonomski rast Srbije ubrzaće na 2,9 odsto u 2018. i na 3,5 odsto u 2019. godini, a glavni rizik za rast biće eventualno usporavanje ili zastoj fiskalnih i strukturnih reformi, ocenili su analitičari Evropske banke za obnovu i razvoj ( EBRD).\nIlustracija: Jutarnji GLASnik, Foto: pixabay, agencije\nJači ekonomski rast Srbije biće rezultat niske osnove i rasta potrošnje i investicionih aktivnosti koji će nadoknaditi uticaj većeg uvoza, navodi se u ekonomskim perspektivama regiona.\nRegionu Jugoistočne Evrope, u kome je Srbija, EBRD prognozira prosečan rast od 3,6 odsto ove i 3,5 odsto sledeće godine, pri čemu se najveći rast u tekućoj godini očekuje u Rumuniji, od 4,6 odsto, a najmanji u Grčkoj, od 2,2 odsto.\nNa Zapadnom Balkanu u 2018. veći rast od Srbije, prema prognozi EBRD, imaće Crna Gora i BiH, obe po 3,3 odsto, Kosovo (3,7 odsto) i Albanija (3,8 odsto), a manji samo Makedonija, od 2,5 odsto.\nU delu izveštaja o Srbiji, EBRD navodi da je nakon rasta od 2,8 odsto u 2016. srpska ekonomija u 2017. imala rast od samo 1,9 odsto, prvenstveno zbog nešto slabijeg izvoza i brzog rasta uvoza.\nNa strani proizvodnje, usporavanju rasta u 2017. doprineli su suša i problemi u rudarstvu i proizvodnji struje. Istovremeno, fiskalne performanse su bile bolje od predviđenih.\nPoslednjih godina Srbija je sa budžetskog deficita od 6,6 odsto bruto domaćeg proizvoda (BDP) u 2014. prešla u suficit od 1,2 odsto BDP u 2017. dok se javni dug spustio ispod 65 odsto BDP na kraju 2017.\nUprkos relativno visokom prilivu direktnih stranih investicija (6,6 odsto BDP u 2017), ukupne investicije su ostale ispod 20 odsto BDP, što je niži nivo od potrebnog za značajnu konvergenciju sa EU standardima.\n„Samo dalje odavde!“Nigde u Evropi, ne emigrira toliko mladih i najboljih\nSrbija na pretposlednjem mestu prema zaradama. Gore samo u Albaniji\nBiH ili SRB – Isti k…c drugo pakovanje: Ovde su religije izdale veru\nTagged EBRD, REGION, SRBIJA\nStvarno nenormalna Srbija


Fadil Novalić pozitivan na virus korona | BL Portal\n13. Jula 2020. 18:11\nPremijer Federacije Bosne i Hercegovine Fadil Novalić pozitivan je na virus korona, javljaju federalni mediji.\nKako je potvrđeno Klixu, Novalić je na nedavnom Maršu mira povodom obilježavanja 25. godišnjice od stradanja Bošnjaka u Srebrenici osjetio prve simptome, a danas je imao povećanu temperaturu, bol u mišićima i mučnine u stomaku mada se sada generalno osjeća dobro.\nPortal podsjeća da je virus davno ušao u državne i entitetske institucije u Bosni i Hercegovini. Nedavno je potvrđen koronavirus kod radnika u Ministarstvu spoljnih poslova BiH, kao i kod radnika Federalnog ministarstva za pitanja boraca.\nTags: Fadil Novalić, korona virus, pozitivan, zaražen\n11. Avgusta 2020. 21:09


CRVENA ZVEZDA PROMENILA TRENERA ŽENSKE EKIPE | OK Crvena Zvezda\nCRVENA ZVEZDA PROMENILA TRENERA ŽENSKE EKIPE\nMilan Gršić novi šef struke\nMilan Gršić novi je trener odbojkašica Crvene zvezde. Posle šest godina vratio se među crveno-bele i na kormilu zamenio Aleksandra Vladisavljeva.\nNikola Rosić, generalni direktor OK Crvena zvezda, istakao je da je rastanak sa Vladisavljevim bio prijateljski i iskoristio priliku da se sada već bivšem treneru još jednom zahvali na dosadašnjem radu, rezultatima, i na tragu koji je ostavio u Crvenoj Zvezdi u kojoj je radio pune tri godine.\n– Mi moramo da krenemo dalje i mislimo da za naše ciljeve, a to su sigurno oba trofeja ove godine u ženskoj ekipi, potrebna nam je nova energija, jedna prava energija. Želeli smo da šansu damo Milanu Gršiću jednu lepu šansu, lepu priliku da zajedno sa nama i on i ekipa ostvari svoje ambicije.\nMilan Vujko, član UO OK Crvena zvezda, se, takođe, zahvalio Vladisavljevu na svemu što je uradio za Zvezdu u prethodnom period i izrazio nadu da će promena doneti još bolje rezultate. Vujko je potvrdio da ambicije crveno-belih ostaju iste.\n– Ambicije su osvajanje obe titule, i Kup i prvenstvo i da ostvarimo što bolje rezultate na evropskom putu. Mislimo da Milan ima jednu pozitivnu energiju kao mlad trener koji se već dokazao i da će nam on pomoći da napravimo još bolje rezultate nego do sad.\nMilan Gršić je naglasio da je svim “Zvezdašima” izuzetno drago što je “Zvezda” ponovo konkurentna da osvaja trofeje, kako u ženskoj tako i muškoj u konkurenciji i istakao da je to možda i najvažnija vest ove godine za sve koji su ranije bili deo ovog kluba.\n– Prvo bih se zahvalio ljudima koji vode ovaj kluba na ukazanom poverenju i drago mi je što misle da ja mogu da im pomognem. Meni je takođe posebno drago da mogu da budem deo ambicija kluba kao što je “Crvena Zvezda”. Znamo svi da bez obzira na to koju ekipu imamo da su uvek ambicije najviše, da je to osvajanje Kupa i Prvenstva, odlazak naravno posle i u Evropu. Mogu da garantujem da ćemo se potruditi da ove rezultate, koje je i do sada klub postigao, pokušamo da još bolje odradimo posao i da na kraju ove godine pričamo o ostavrenom rezultatu.\nMilan Gršić je već bio deo Crvene zvezde kao asistent u Stručnom štabu. U klub iz Ljutice Bogdana vraća se sa iskustvom rada iz reprezentativnih selekcija Srbije, ali i klubova TENT, Novi Pazar i Pafos. Gršić nije jedino novo ime u stručnom štabu crveno-belih dama. Stručnom štabu se priključio i Vanja Banković kondicioni trener ženske reprezentacije Srbije. Reč je o stručnjaku svetskog renomea za koga svi u Zvezdi veruju da će pomoći u ostvarenju zacrtanih ciljeva.\nDebi na klupi seniorskog tima Zvezde Gršić će imati već u petak u poslednjem meču u 2021.godini kad će crveno-bele na “Banjici” ugostiti Inđiju. Utakmica se igra u 18,30.


Oštre reakcije iz Crne Gore na izjavu Stanivukovića, traži se zabrana ulaska - Radio Srebrenik\nHomeVIJESTIBIH I SVIJETOštre reakcije iz Crne Gore na izjavu Stanivukovića, traži se zabrana ulaska\nOštre reakcije iz Crne Gore na izjavu Stanivukovića, traži se zabrana ulaska\nKompletna crnogorska opozicija i dio vladajućih stranaka osudili su u ponedjeljak izjavu gradonačelnika Banja Luke Draška Stanivukovića koji je tokom boravka u Crnoj Gori negirao crnogorsku naciju.\nStanivuković je na jednom okupljanju istomišljenika rekao kako smatra da su “Crnogorci izmišljena nacija“, dok se video te izjave kao munja proširio internetom.\nKementirajući to stajalište prvog čovjeka Banja Luke, zastupnik Đukanovićeve opozicione Demokratske partije socijalista Predrag Bošković rekao je da se radi o projektu “srpskog sveta” u izvođenju mlađih generacija koje nisu zapamtile kako je završio projekt “Velike Srbije” jer su još bili u pelenama. “Bojim se da će tu nenaučenu lekciju politički skupo platiti”, ocijenio je Bošković.\nSDP-ov Ivan Vujović smatra da je Crna Gora pod novom vladajućom većinom, koja je bliska Srpskoj pravoslavnoj crkvi, “postala mjesto gdje orgija najveći politički i kulturološki talog regije” te da bi banjolučkom gradonačelniku “svaka normalna država pokazala vrata”. Aleksandar Damjanović iz nevladinog udruženja Crnogorska kulturna mreža otišao je i korak dalje i zatražio od crnogorskog MUP-a da Stanivukoviću zabrani ulazak u Crnu Goru.\nNije samo opozicija kritikovala stavove prvog čovjeka Banja Luke, već i vladajući Demokrati, predsjednika crnogorskog parlamenta Alekse Bečića i zastupnici Ujedinjene reformske akcije (URA), potpredsjednika vlade Dritana Abazovića.\nU crnogorskom tužilaštvu danas je saslušan savjetnik za sigurnost crnogorskog predsjednika Mila Đukanovića i bivši šef crnogorske policije Veselin Veljović zbog krivičnog djela pozivanje na otpor, jer je u autorskom tekstu za jedan dnevni list pozvao crnogorsku policiju i vojsku da tokom inauguracije na Cetinju odbiju poslušnost za naredbe koje su suprotne crnogorskom Ustavu.\nPrevious articleFacebook zabranjuje sve sadržaje vezane za talibane\nNext articleEdin Džeko u Top 10 strijelaca 21. stoljeća, ispred samo najveća imena


prije 4 dana sam vadio desnu sedmicu dolje i bol ne prestaje od popustanja anestezije, bol se prosirio sa rupe na zubno meso iznad umnjaka(koji nije izraso) te na desnu stranu grla i zubno meso je poprilicno oteceno. Da li je to sve normalno zbog traume ili nesto nije uredu?\nAntonio - 14. 11. 2019.\nu prvih nekoliko dana nakon vađenja zuba uobičajeno je prisusvo bola, kada će Vam upotreba analgetika (brufen, paracetamol...) biti od koristi. Bol se tokom nekoliko dana postepeno smanjuje do potpunog prestanka.\nUkoliko se tegobe ne smanjuju u navedenom vremenskom periodu, ili dođe do pogoršanja tegoba, savetujemo Vam da ponovo posetite stomatologa kako bi se utvrdilo o čemu je reč i kako bi se preduzela adekvatna terapija po potrebi.\nDakle, na redovnoj kontroli doktorka mi je rekla da imam karies na...\nPostovani imam obrusene zube i gornja vilica i donja 27 zuba...sa gornjom vilicom nemam problema...


Alfa Plam Peć na pelet za etažno grejanje Dino 27 siva cena, cene Srbija, prodaja Beograd Novi Sad Niš\nAlfa Plam Peć na pelet za etažno grejanje Dino 27 siva cene\nTrenutno nemamo slike za Alfa Plam Peć na pelet za etažno grejanje Dino 27 siva\nEPonuda nije internet prodavnica već Vam omogućava da brzo i lako nađete Alfa Plam Peć na pelet za etažno grejanje Dino 27 siva po najjeftinijoj ceni. Naš cilj je da kupci budu što bolje informisani o ponudi Alfa Plam Peć na pelet za etažno grejanje Dino 27 siva na tržištu Srbije. Vrlo lako nalazite željeni proizvod za kategoriju Peći na pelet cene, ne morate da lutate od sajta do sajta za Alfa Plam Peći na pelet, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Alfa Plam Peć na pelet za etažno grejanje Dino 27 siva sa PRODAVCEM. EPonuda ne može da garantuje potpunu tačnost specifikacije i slika za Alfa Plam Peć na pelet za etažno grejanje Dino 27 siva. Pre kupovine, podatke za Alfa Plam Peć na pelet za etažno grejanje Dino 27 siva proverite na sajtu PROIZVOĐAČA.


Predsednik DNS Marko Pavić rekao je večeras da dokument Progam reformi BiH koji je usvojilo Predsedništvo BiH na 28 stranica u pet poglavlja govori o politici i ekonomiji, bezbednosti, odbrani, resursima i pravu.\nTakođe, on navodi da u dokumentu piše da će biti poslat u NATO štab u Briselu.\n– U tom dokumentu se jasno navodi da on ne prejudicira članstvo u NATO, kao što se nigde ne pominju skraćenice ANP ili MAP.\nPavić je rekao da se u dokumentu navodi da će o ovim pitanjima odlučivati zajednička tela – Parlamentarna skupština i Predsedništvo BiH, te da nije srećan zbog toga jer, smatra on, o ovom pitanju bi trebalo da se pitaju i organi Republike Srpske.\n– Nisam nigde vidio da se u dokumentu pominje vojna neutralnost – rekao je Pavić u Pulsu BN TV.


Petković: Lokalni izbori na KiM od presudnog značaja - Radio Kosovska Mitrovica\nPetković: Lokalni izbori na KiM od presudnog značaja\n12. October 2021, 18:03\nDirektor Kancelarije za Kosovo i Metohiju Petar Petković rekao je u Jagodini da su lokalni izbori u južnoj pokrajini, koji će biti održani 17. oktobra, od presudnog značaja, jer se na njima odlučuje o opstanku srpskog naroda na vekovnim ognjištima.\nPetar Petković je, u razgovoru sa raseljenima sa Kosova i Metohije, istakao da samo glasanjem za Srpsku listu može da se očuva interes našeg naroda u južnoj pokrajini.\nDržava Srbija će, kako je obećao Petković, uz mudru politiku predsednika Aleksandra Vučića nastaviti da se i dalje iskreno i odlučno bori za interese srpskog naroda na Kosovu i Metohiji.\n“Mi smo dobili ogroman broj poziva interno raseljenih lica koji traže i žele da odu i glasaju na prostoru KiM, jer to su izbori gde čuvajući tih deset opština mi čuvamo zalog za formiranje Zajednice srpskih opština u koji treba da uđe upravo tih deset opština. One će predstavljati okvir za kolektivnu bezbednost i kolektivna prava za srpski narod na KiM kojeg danas gotovo da nema”, poručio je Petković.\nVučić: Spremamo tri velike stvari za građane Srbije, Albanije i Severne Makedonije\n27. May 2022, 13:29 -> 13:34


PressReader - 24 Sata (Serbia): 2016-08-29 - Za Ginisa: Na Tašu 10.000 ljudi zbog koncerta klasične muzike\nZa Ginisa: Na Tašu 10.000 ljudi zbog koncerta klasične muzike\n- P. Paunović\nIza scene atmosfera kao na Olimpijskim igrama, na njoj 80 mladih muzičara, a na tribinama rekordan broj posetilaca na koncertu klasične muzike u Beogradu. Tako je izgledalo ostvarenje dvogodišnjeg sna organizatora Noći muzike, koji je u petak napunio stadion na Tašmajdanu i oduševio Beograđane.\nUTISCI - Prošlo je tri dana od kada je Regionalna dečja filharmonija nastupala pred 10.500 ljudi na Tašmajdanu, a utisci su i dalje jaki.\n- Ovo je ostvarenje našeg drugog sna. Prvi je bio „Filmstrit“, koji traje već šest godina i nadamo se da će tako biti i s Noći muzike. Nismo očekivali toliku zainteresovanost ljudi, bilo je fenomenalno - kaže Mina Marić, PR Noći muzike.\nDa bi svoj san realizovali bilo je potrebno dve godine rada, traženje sponzora, prikupljanje sredstava i svega što je potrebno da\nse organizuje veliki koncert, a da publika za njega ne plati ni dinar. - Masovnom posetom smo dokazali da su ljudi gladni kulture, pritom je ovakav događaj nesvakidašnji, jer je potpuno drugi utisak kada vi u sali s 300 ljudi slušate koncert i kada je to pred hiljadama ljudi na otvorenom - smatra Mina Marić.\nIstog mišljenja je i njena saborkinja u ratu za kulturu Marina Uzelac, menadžerka Regionalne dečje filharmonije. Njen stav je da živimo u 2016. godini i da događaji moraju biti atraktivni.\n- To što mi sviramo klasičnu muziku ne znači da svojim repertoarom, scenom, osvetljenjem, tehnikom i ostalim propratnim elementima ne možemo da pariramo koncertima popularne muzike. Ovo je prilika da ljudi vide da klasika nije dosadna - kaže Uzelčeva.


Srbija 54. zemlja u svetu po bezbednosti od Covid-19 | Ekspres.net\nMeđunarodni konzorcijum Deep Knowlege Group (Grupa Duboko znanje) stavila je Srbiju na 54. mesto u svetu po bezbednosti u slučaju infekcije virusom COVID19.\nLista obuhvata 200 zemlja i regiona širom sveta, a rangiranje je rađeno na osnovu šest kategorija počev od efiksnosti karantiskih mera i vlasti zemlje u upravljanju rizičnim situacijima preko mera praćenja i otkrivanja, spemnosti zdrvstvenog sitema do regionalne otpornosti i spremnosti hitnih službi.\nNa listi koja sadrži podatke do početka juna 2020. godine na prvom mestu po bezbednosti od COVID19 u svetu nalazi se Švajcarska, slede Nemačka i Izrael.\nVećina evropskih zemlja i zemlja regiona Zapadnog Balkana, uključujući i Srbiju ( 54), Crnu Goru ( 42) i BiH ( 72) Albaniju (88) nalazi se na tzv. trećem nivou zemalja koje imaju “niži rezultat od očekivanog”.\nPovezane vesti – SZO: Koronavirus bismo mogli da poredimo sa španskim gripom\nIza Srbije po bezbednosti od COVID19 našle su se Rumunija, Slovačka Francuska, Belgija, Švedska i Velika Britanija.\nPrva ispred Srbije, po bezbednosti od COVID19 je Italija na 53. mestu, Grčka je 34-ta, a Hrvatska 36-ta od 200 zemlja u regionu i svetu.\nNa začelju tabele, kao zemlje sa najnižom stopom bezbednosti kada je u pitanju COVID 19 su Avganistan, Čad, Maldivi, Runanda i Južni Sudan.\nDeep knowledge Group napominje da je cilj ove analize da posluži kao polazna tačka za diskusiju vlada širom sveta da optimizuju trenutnu i post pandemijsku sigurnost i stabilnost.


SAOPŠTENJE MUP-A: KOREKTNO PREMA MIGRANTIMA – Balkanekspresrb.rs\n07/07/2015 Off By\nPrilikom registracije i prijavljivanja lica koja su izrazila nameru da traže azil, osim pripadnika MUP-a, u najvećem broju slučajeva prisutni su i predstavnici nevladnih organizacija, Centra za zaštitu tražilaca azila i Beogradski centar za ljudska prava, koji pružaju besplatnu pravnu pomoć u azilnom postupku\nMINISTARSTVO unutrašnjih poslova Republike Srbije u 2014. i 2015. godini nije imalo nijednu prijavljenu pritužbu migranata, kao ni drugih organizacija i lica koje se odnose na postupanje policijskih službenika.\nPrilikom registracije i prijavljivanja lica koja su izrazila nameru da traže azil, osim pripadnika MUP-a, u najvećem broju slučajeva prisutni su i predstavnici nevladnih organizacija, Centra za zaštitu tražilaca azila i Beogradski centar za ljudska prava, koji pružaju besplatnu pravnu pomoć u azilnom postupku.\nTakođe, Kancelarija za azil obavezno obaveštava pomenute nevladine organizacije o svakoj fazi postupka – registraciji, uzimanju zahteva i saslušanju, ukoliko se u navedenim fazama postupka nalaze lica koja su njihovi klijenti.\nVeliki broj migranata sa porodicama opredelio se da prođe kroz Srbiju jer se u našoj zemlji osećaju bezbedno i sigurno. Srpska policija u svom postupanju u poptunosti poštuje sva prava i slobode migranata i tražilaca azila u skladu sa međunarodnim konvencijama i propisima, zagarantovanima ljudskim pravima i slobodama.\nKako bi Ministarstvo unutrašnjih poslova moglo da postupa u eventualnim slučajvima nehumanih i nezakonitih postupanja, potrebno je da to prijave najbližoj policijskoj stanici, Centru za zaštitu tražilaca azila i drugim nevladinim organizacijama koje se bave ovom tematikom.\nPodsećamo da je UNHCR nedavno ocenio da Ministarstvo unutrašnjih poslova Republike Srbije humano i zakonito postupa prema tražiocima azila.\nMUP-u Srbije do sada se nije obratila nijedna nevladina organizacija domaća ili međunarodna, u vezi sa pritužbom na nezakonito postupanje policijskih službenika.<\nVOZAČI, OPREZ! ŽETVA JE U TOKU\nPodsećamo da signalizacija na svim poljoprivrednim mašinama mora biti ispravna radi bezbednosti svih učesnika u saobraćaju. A ukoliko\nDOBRE PERSPEKTIVE ODBRAMBENE INDUSTRIJE\nDirektori „Prvog partizana“, „Trajala“, FAM-a, „Krušika“, „Zastava-oružja“, „Milana Blagojevića“, „Slobode“, „Prve iskre“, „Utve“ i


Prodaje se Mall of Montenegro - Retail Serbia\nProdaje se Mall of Montenegro\nPodgorički šoping centar Mall of Montenegro uskoro će dobiti novog vlasnika, saopšteno je iz kompanije Gintasmont, koja će pored centra istom kupcu prodati i hotel Ramada.\nKupac šoping centra i hotela je švedska kompanija Savana Holding. Transakcija još uvek nije završena i u toku je zaključenje okvirnih sporazuma koji uključuju i cenu od 24 miliona evra. Mall of Montenegro je šoping centar smešten u samom centru Podgorice, prostire se na 15.000 kvadratnih metara i godisnje ostvari oko tri miliona poseta. Centar pored velikog broja modnih prodavnica, prodavnica tehničke robe, nameštaja, restorana, poseduje i hipermarket koji se prostire na više od 4.000 kvadrata.\nNeki od poznatijih zakupaca u šoping centru su: Neptun, Mercator, Stylos, Legend, Intersport, Office Shoes, extreme intimo i drugi.\nSlika: Gintasmont Investment Construction and Trade\nMall of Montenegro,\nDatum poslednje izmene 31 jul 2016


Centar za strane jezike „Razgovor“ vam nudi kvalitetne prevode tekstova svih nivoa stručnosti sa srpskog i ruskog jezika na engleski i sa engleskog na srpski i ruski. Šta god vam je potrebno – pismeni prevod, konsekutivni ili simultani prevod ili usluge prevodilaca za grupe i pojedince, spremni smo da vam pružimo potrebnu pomoć. U našem timu rade samo profesionalni diplomirani prevodioci sa dugogodišnjim iskustvom stečenim u Rusiji i u Srbiji. Možemo vam zagarantovati ne samo visoki kvalitet prevoda, nego i veliku brzinu izrade ako vam je prevod potreban što pre.\nNudimo vam sledeće cene prevoda sa engleskog i na engleski jezik:


Podržite projekte mladih 2015! - FONDACIJA TUZLANSKE ZAJEDNICE\nPodržite projekte mladih 2015!\nPozivaju se društveno odgovorna preduzeća koja posluju na području općina Tuzla, Kalesija, Lukavac, Srebrenik i Živinice da se uključe u kampanju i podrže jedan ili više omladinskih projekata u nekoj od općina. Želimo omogućiti preduzećima da pokažu da vjeruju u mlade i da svojim donacijama ohrabre omladinske organizacije i grupe i pomognu im da sprovedu društveno korisne projekte kao pravi junaci svojih zajednica. U toku ove kampanje, Odbori omladinskih banaka u Tuzli, Lukavcu, Kalesiji, Srebreniku i Živinicama će odabrati po pet društveno korisnih projekata mladih iz svojih općina, a Fondacija tuzlanske zajednice i pojedinačni donatori su osigurali sredstva za svaki od ovih projekata u iznosu od po 1.000 KM.\nDruštveno odgovorna preduzeća koja se uključe u kampanju mogu podržati jedan ili više projekata u gradu u kojem djeluju i tako pomoći aktivizam mladih i ohrabriti ih da dalje aktivno djeluju u svojim sredinama. Ulaganjem najmanje 200 KM u Fond za mlade Fondacije tuzlanske zajednice 2015., možete uvećati podršku za najmanje jedan projekat mladih u svom gradu. Namjera nam je da udružimo donacije pojedinaca i domaćih preduzeća i da damo mogućnost mladima da se njihove ideje čuju, prepoznaju i sufinansiraju.\nU okviru kampanje planirane su kratke prezentacije omladinskih projekata u svakom gradu, a preduzeća koja se uključe u kampanju će sami odabrati projekat/te u koje žele usmjeriti svoje donacije. Na ovaj način želimo ohrabriti aktivizam mladih i pokazati da smo društveno odgovorni i da aktivni mladi imaju našu podršku za sprovođenje svojih ideja i da se njihovo znanje, upornost i trud isplati.\nKroz kampanju će se podržati ukupno 25 omladinskih ideja koje vodi više 100 omladinaca i čiju će korist osjetiti više od 500 mladih sa područja pet općina. Preduzeća mogu podržati omladinske projekte u jednom ili više gradova i tako i sami biti junaci svoje zajednice i kod mladih stvoriti osjećaj da iz Bosne i Hercegovine ne treba ići jer sami možemo kreirati bolje uslove i ovdje graditi porodice, karijere i ugodan život.\nU svakoj općini je planiran niz kretivnih događaja u kojima će učestvovati naši volonteri iz Odbora omladinskih banaka, omladinski aktivisti, donatori pojedinci i preduzeća. Želimo pokazati da zajedno imamo vjere u mladost. „Mi podstičemo mlade da čine pozitivne promjene u svojim životima i lokalnoj zajednici u kojoj žive!“\nViše informacija možete dobiti u uredu Fondacije tuzlanske zajednice na telefon: 035 362-831 ili na e-mail: fondtz@fondacijatz.org.\nDo sada se Kampanji pridružilo nekoliko preduzeća a ukoliko želite znati koja su to tačno pročitajte više OVDJE.


Inspektorima je mesto u neregistrovanim firmama - "Pozitivne liste" smanjile bi nepotrebne kontrole - Edukaplus\nIzvor: eKapija |\nDan sa inspektorima u Beogradu Prosečan registrovani privredni subjekt u Srbiji ima to zadovoljstvo da ga razne inspekcije posete više od šest puta godišnje i da na te kontrole potroši više od dve radne nedelje. Za godinu dana, svi inspekcijski organi izvršili su ukupno oko 170.000 nad legalnim firmama. Istovremeno, inspekcije kontrolišu svega 3% neregistrovanih privrednih subjekta.\nOvo je, ukratko, najveći problem koji privrednici i preduzetnici imaju sa radom inspekcijskih organa.\nDa je tako, potvrđuje i anketa Privredne komore Srbije iz aprila, koja je pokazala da privrednici smatraju kako bi inspektori više trebalo da se posvete onima koji rade na crno, a da manje kontrolišu registrovane firme.\nTrenutno, inače, postoji tek nešto više od 300 prijava protiv neregistrovanih firmi, kaže Žarko Malinović, sekretar Udruženja za trgovinu Privredne komore Srbije, i navodi da bi taj broj trebalo povećati na više od 10.000, kako bi težnja države za smanjenjem obima sive ekonomije dobila smisao.\nIstovremeno, objašnjava on, privreda se zalaže i za kreiranje „pozitivnih lista“, kako se ne bi više dešavalo da inspektori proveravaju iste firme iz godine u godinu, iako nikada nisu zabeležene nepravilnosti u njihovom radu.\nJedan od problema sa kojima se privreda susreće jeste i kolizija u radu inspekcijskih organa, koji često pred privrednike postavljaju suprotstavljene zahteve. Aktuelni Zakon o inspekcijskom nadzoru je, stoga, omogućio međusobnu saradnju i zajednički rad inspekcija. Postojala je čak i ideja o formiranju jedinstvene inspekcije koja bi kod privrednog subjekta kontrolisala kompletno poslovanje, ali ga i nakon toga ostavila „da diše“ ukoliko ne pronađe nepravilnosti.\nŽarko Malinović Ipak, privrednici kažu da bi im najviše od svega značilo lakše poslovanje u legalnim tokovima, kroz smanjeni broj konkurenata koji rade u sivoj zoni i čine nelojalnu konkurenciju. Podaci, naime, pokazuju da je preduzeće koje poštuje sve propise i posluje po zakonu i do 50% manje konkurentno na tržištu od onih koja rade u sivoj zoni. Kako se ta razlika ne „preliva“ na nižu cenu proizvoda i usluga kod nelojalne konkurencije, to je i zarada u sivoj zoni neuporedivo veća.\n– Aktuelni Zakon o inspekcijskom nadzoru omogućio je inspektorima da kontrolišu neregistrovane privredne subjekte i to je nešto na šta bi trebalo staviti fokus u narednom periodu – rekao je Malinović u sredu, 13. septembra 2017. godine, tokom Dana otvorenih vrata sa inspektorima, neformalnog susreta privrednika i predstavnika inspekcijskih službi.\nNa ovom skupu predstavnici privrede i zainteresovani građani mogli su da na jednom mestu dobiju konkretne savete i odgovore na sve nedoumice u vezi sa primenom propisa iz različitih oblasti poslovanja, ovlašćenja i dužnosti inspektora i novog okvira za inspekcijski nadzor. Njima su, naime, tokom sastanka na raspolaganju bili inspektori tržišne, turističke, poljoprivredne, građevinske i komunalne inspekcije, inspekcije rada i zaštite životne sredine.\n– Ovaj skup pokazuje suštinsku promenu funkcije inspekcije, koja sada ima savetodavnu i preventivnu, a ne kao nekad, prvenstveno kaznenu ulogu – rekao je Milan Stefanović, viši stručni savetnik za regulatorna pitanja i inspekcijski nadzor Projekta za bolje uslove poslovanja Američke agencije za međunarodni razvoj (USAID BEP) koja je, uz PKS, bila i organizator.\nPreventiva, a ne kažnjavanje\nKako bi se omogućilo da inspekcijski organi deluju preventivno i budu servis privrede i da legalnim privrednim subjektima pomognu da efikasnije posluju uspostavljene su metodologije procene rizika, planovi, kao i kontrolne liste koje omogućavaju inspekciji da utvrdi prioritete u radu i nadzoru, ali i privrednicima da unapred budu upoznati sa zahtevima koje bi trebalo da ispune u svom poslovanju.\nDan sa inspektorima u Beogradu – Ono što nama privrednicima mnogo znači, jeste to što od inspektora možemo dobiti savet kako da poslujemo prema propisima i što putem kontrolnih lista možemo sami da izvršimo procenu ispravnosti našeg poslovanja, i u skladu sa tim na vreme izvršimo korekciju – kaže za eKapiju Aleksandar Vasić, vlasnik firme Poslovni savetnik i zamenik predsednika grupacije računovodstvenih poslova PKS.\nOn dodaje i da je „prostor za proizvoljno i nezakonito delovanje inspekcije smanjen, jer nam moraju ukazati koji od uslova iz kontrolnih lista, kojima i sami imamo pristup, nismo ispunili“.\n– Najveći broj privrednika želi da potpuno poštuje sve propise i treba im omogućiti da to i rade na jednostavan način kroz jasne procedure, jasnu primenu propisa, jasno postupanje državnih organa i, naravno, dostupnost informacija. Privrednik koji počinje i želi legalno da radi nema načina da dođe do informacija na koji bi način trebalo da posluje u skladu sa zakonom ukoliko ne angažuje advokate i savetnike – kaže Vasić.\nDa se inspekcije sve više usmeravaju na preventivu potvrđuje i Vesna Ristić iz Tržišne inspekcije Ministarstva trgovine, turizma i telekomunikacija. Ona za eKapiju navodi da je ta inspekcija od početka primene Zakona o inspekcijskom nadzoru izvršila 630 savetodavnih poseta i primila 530 izveštaja o samoproveri.\nVesna Ristić – Trudimo se da pomognemo i savetujemo, a kada naiđemo na neki propust, utvrđujemo stepen rizika u skladu sa jasnim kriterijumima u kontrolnim listama. Ova lista sadrži kriterijume zahvaljujući kojima određujemo stepen rizika i usaglašenosti sa zakonima, kao i bezbednost. Nije nam cilj da odmah sankcionišemo uočene propuste – objašnjava Ristić.\nPreventivne kontrole i „ček liste“ dale su privrednicima mogućnost da inspektori deluju preventivno i da, kada nema materijalnih povreda propisa, daju preporuke kako da se poboljša poslovanje i otklone nepravilnosti.\nTakav način postupanja inspekcije, nadaju se u PKS i USAID-u, mogao bi da dovede do promene stavova i privrednika i inspektora koji bi jedni druge mogli sve manje da doživljavaju kao „suprostavljenu stranu“ već više kao partnere.\nPodaci ankete 1.000 preduzeća pokazuju da je procenat preduzetnika koji imaju pozitivnu percepciju o inspekcijama već porastao od juna 2014. do decembra 2015. i usvajanja Zakona o inspekcijskom nadzoru sa 48% na 70%. Istovremeno, procenat onih koji smatraju da im inspekcije savetima pomažu da svoje poslovanje usklade sa propisima porastao je sa 47% na 60%.\nI visoki porezi „krivci“ za sivu zonu\nJedan od velikih problema koje tek treba rešiti jeste i nedovoljno prelazaka neregistrovanih preduzeća u legalne tokove, dobrim delom i zbog veoma visoke stope poreza i doprinosa na zarade.\n– Ceo sistem, sve administrativne procedure, treba postaviti tako da se privrednik ne tera silom da posluje u skladu sa zakonom, nego da on sam vidi svoj interes da posluje legalno. Ne sme rizik za poslovanje u legalnoj zoni da mu bude veći nego da posluje nezakonito. Ako dođemo u situaciju da mu je veći rizik u legalnom poslovanju, zbog finansijskih, administrativnih, parafiskalnih nameta, onda tu inspekcija ne može mnogo da učini – istakao je Milan Stefanović iz USAID-a.


Početak/Sport/“Broj 6” čeka titulu (UŽIVO)\nSport Juga28. maja 2021.\nU derbi meču 24. kola Prve niške lige sastaće se dve prvoplasirane ekipe – Aluminijum će na svom terenu dočekati Omladinac iz Gornjeg Komrena. Ekipa iz naselja Nikola Tesla ima 5 bodova prednosti i trijumfom na ovom meču bi dva kola pre kraja prvenstva obezbedila titulu prvaka.\nDa ekipa Omladinca u prethodnom kolu nije pretrpela iznenađujući poraz na svom terenu od ekipe iz Kamenice, ovaj meč bi imao i veću težinu. Sa druge strane Aluminijume je na gostovanju u Gornjoj Vrežini nakon preokreta došao do tri važna boda, a taj meč ste mogli gledati u direktnom prenosu na našem kanalu.\nU prvom delu sezone ekipa Omladinca je zaustavila Aluminijum u velikom naletu na startu prvenstva i trijumfovala je na stadionu u Gornjem Komrenu rezultatom 1:0, a i taj meč mogli ste gledati u direktnom prenosu.\nVerni navijači Aluminijuma “Metal bojsi”, koji prate ekipu i na gostovanjima sa nestrpljenjem očekuju da njihovi puleni i matematički obezbede ulazak u viši rang i da to zajedno sa njima i proslave. Da li će se to desti već sada u nedelju nakon derbija sa Omladincem možete gledati u još jednom direktnom prenosu na našem kanalu.\nMeč na Stadionu Delnice igra se u nedelju sa početkom u 17.30, a direktan prenos možete gledati na sledećem linku.\nbroj 6 fudbal Prva niška liga


Radio TV Stara Pazova - Dunav- Metalac 1:4\nDunav- Metalac 1:4\nFudbaleri Dunava iz Starih Banovaca nisu uspeli da se plasiraju u osminu finala kupa Srbije, pošto su juče na svom terenu poraženi od Metalca, prvoligaša iz Gornjeg Milanovca sa 4:1. Međutim, nemaju razloga za nezadovoljstvo u taboru Dunava jer su pružili žestok otpor iskusnijem timu, koji je znao da iskoristi šanse i sačeka svojih pet minuta u finišu utakmice i dođe do ubedljivog trijumfa. Inače utakmica u Starim Banovcima je pobudila veliku pažnju ljubitelja fudbala pa su tribine ovog lepog sportskog objekta bile ispunjene do poslednjeg mesta.\nDunav je mogao da povede u 15 minutu da je umesto stative Kokir pogodio mrežu. Prvi su se radovali gosti u 24 minutu, kada je sudija Petković pokazao na belu tačku pošto je prethodno lopta Lukića pogodila u ruku. Siguran sa 11 metara je bio Ivanović i savladao Vujakovića. Nakon toga gosti propuštaju još jednu šansu za gol ali je šut Živadinovića zaustavila stativa. Starobanovčani su do izjednačenja stigli u 38 minutu kada je Zogović ubacio loptu pred gol, ona prošla pored smušene odbrane gostiju, golman Pejović je istrčao, a Filipović sa desetak metara pogodio nezaštićenu mrežu za veliku radost na terenu i tribinama. Držali su se fudbaleri Dunava i ravnoparvno nosili sa iskusnim rivalom sve do 73 minuta kada se Ružičić odlučio na udarac sa više od 20 metara i pogodio gornji levi ugao Vujakovićevog gola. Taj pogodak je delovao kao šok za fudbalere Dunava koji su potpuno pali u igri, što je Metalac iskoristio i u finišu utakmice postigao još dva gola. Najpre je Ćirković u 84 minutu iskoristio nesporazum Lukića i Zogovća i savladao Vujakovića, a konačnih 4:1 za goste postavio je Janaćković posle solo prodora tri minuta kasnije. Trener Dunava Mihajlo Bošnjak posle utakmice je čestitao Metalcu na pobedi i istakao da je njegova ekipa pružila jak otpor ali da se nije moglo više.Vladica Petrović trener Metalca je istakao veoma lepu atmosferu u Starim Banovcima i zahvalio na gostoprimstvu domaćinima i istakao da je rezultat možda previsok. Recimo da je Dunav plasmanom u šesnaestinu finala kupa najveći uspeh koji je ovaj klub ostvario u svojoj istoriji.


Beta 11. marta 2020. 14:10\nPravni savet Narodne stranke ocenio je danas da je u sporu koji je Andrej Vučić pokrenuo protiv potpredsednika stranke Miroslava Aleksića, sud „otvoreno stao“ na stranu brata predsednika Srbije, jer „potpuno protivzakonito i pod pretnjom kaznom Narodnu stranku tera da glumi kurirsku službu i pomaže tužiocu“.\nPredsednik Pravnog saveta Narodne stranke, advokat Vladimir Gajić, rekao je na konferenciji za novinare da je Andrej Vučić podneo dve tužbe protiv Aleksića zbog navoda da je predsednikov brat povezan sa aferom „Jovanjica“.\n„Sudija Trećeg osnovnog suda Žak Pavlović naredio je Narodnoj stranci pod pretnjom kaznom da Aleksiću dostavi tužbu. Generalni sekretar Narodne stranke Stefan Jovanović odgovorio je sudiji da stranka nema nameru da pomaže Andreju Vučiću i izvršava naredjenja suprotna Zakonu o parničnom postupku. Aleksić nije zaposlen u Narodnoj stranci niti je njen pravni zastupnik i sud bi trebalo da mu dokumente šalje na njegovu adresu u Trsteniku ili u Skupštinu Srbije“, rekao je Gajić.\nDodao je da je sudija Pavlović potom Narodnoj stranci ponovo poslao isti nalog u kojem je naveo da je Aleksić tužen kao potpredsednik stranke, a ne kao fizičko lice.\n„To je posebno problematično, jer sudija misli da je Aleksiću kada je postao potpredsednik stranke prestalo svojstvo fizičkog lica“, naveo je Gajić.\nKazao je da u drugom postupku koji je Andrej Vučić pokrenuo protiv Aleksića nije bilo takvih problema i da je Aleksiću uredno dostavljena tužba i podsetio da je pripremno ročište po toj tužbi zakazano za sutra u 12 sati.\n„Sudija Pavlović je sve preduzeo samoinicijativno da bi napredovao, niko ga nije terao da se ponaša bahato i nezakonito. Biće zanimljivo pratiti kojom brzinom će sudija napredovati, jer su napredovale sudije koje su sudile u predmetima u kojima je učestvovala Narodna stranka“, rekao je Gajić.\nČlan Pravnog saveta Narodne stranke, advokat Jovica Todorović, rekao je da stranka ne bi trebalo da postupi po protivzakonitom nalogu suda.\n„U sistemu podele vlasti i gradjanske demokratije političke stranke ne smeju da diktiraju presude sudovima, kao što ni sudovi ne smeju da pretvaraju stranke u svoje dostavne službe“, rekao je Todorović.


Centralna tema svih teniskih razgovora je da li će se najbolji teniser sveta pojaviti na turniru u Australiji\nObjavljeno: 25.11.2021. 10:50h 11:10h\nSkoro da ne prođe ni dan a da se ne pojave neke spekulacije oko pojavljivanja Novaka Đokovića u Melburnu i vakcine protiv korone, kao obavezne za sve učesnike prvog grend slema sezone.\nIako tekuća sezona još nije završena, dok se Đoković sprema da sa Srbijom napadne osvajanje Dejvis kupa, centralna tema svih teniskih razgovora je da li će se najbolji teniser sveta pojaviti u Melburnu.\n- Novak ni sa kim nije podelio svoj status. On veruje da je to privatno pitanje i da ljudi moraju da imaju pravo izbora - rekao je Tili aludirajući na to da li se Novak Đoković vakcinisao ili ne.\nA ono što dodatno "kopka" medije je činjenica da na Dejvis kupu mogu samo da se postavljaju pitanja oko reprezentacije, pa ne mogu ništa da saznaju o Novaku.\nDEJVIS KUP TIM SRBIJE U INSBRUKU LUDUJE: Đoković i ekipa napravili šou u svlačionici (VIDEO)\nNovak ĐokovićIzjavaAustralijan openMelburnVakcinacijaKreg Tili\nČULA SAM GLASNO STENJANJE I UZDAHE SA DRUGE STRANE: Pitala sam ga o čemu se radi, zbog ODGOVORA mi je POZLILO


Žrtvovati Republiku Srpsku da bi izbjegao optužnicu Žurnal - Jedina slobodna teritorija\nDodikov manevar: Žrtvovati Republiku Srpsku da bi izbjegao optužnicu\nObjavljeno: 27.02.2017. u 21:19h\nMilorad Dodik još jednom je potvrdio da je on najveći problem za srpski narod u BiH i da je spreman poturiti taj isti narod i založiti cijelu RS samo da bi on politički opstao i pokušao spriječiti procese koji neumitno dolaze\nPiše: Ljiljana Kovčević\nMilorad Dodik je zloupotrijebio sjednicu Parlamenta Repubilike Srpske, sazvanu povodom podnošenja zahtjeva za reviziju presude Međunarodnog suda pravde po tužbi BiH protiv Srbije, poturajući cijelu Republiku Srpsku, njene institucije i sve građane da bi spasao sebe! Poznato je i zbog čega - zato što ga očekuje podizanje optužnice Tužilaštva BiH zbog organizovanja referenduma o Danu RS.\nBilo je je to jasno tokom njegovog obraćanja, kada je podnošenje zahtjeva za reviziju presude naveo kao povod za “snažan” odgovor Republike Srpske, trpajući u isti koš s tim pitanjem priču o radu državnog Suda i Tužilaštva BiH, izbacivanju stranih sudija iz Ustavnog suda BiH, ukidanje institucije visokog predstavnika u BiH, blokadu rješavanja vojne imovine i mehanizma koordinacije.\nPotvrđeno je to posle usvajanja zaključaka koje je usvojila vladajuća većina. Bez sumnje, po Dodikovom nalogu.\nBLOKIRATI DO KRAJA\nVladajuća koalicija u RS u svojim zaključcima traži od srpskih predstavnika u zajedničkim institucijama BiH da blokiraju donošenje odluka dok se ne riješe sva pitanja koja je kandidovao Dodik. Redom, od rada Tužilaštva i Suda BiH, preko stranih sudija u Ustavnom sudu, do ukidanja OHR-a, pitanja vojne imovine, do realizacije pisma namjera MMF-u…\nČista zloupotreba Narodne skupštine RS u pokušaju da Milorad Dodik i klika oko njega, meĐunarodno izolovana i suočena sa optužnicama zbog nepoštivanja odluka Ustavnog suda i sprovođenja referednuma, dodatno radikalizuju stanje u BiH. Pritom čineći sve da otmu vruć krompir iz ruku Bakira Izetbegovića i prebace ga u dvorište RS.\nBez presedana je zaključak prema kojem je “za odluke od vitalnog interesa za RS i srpski narod potrebno dobiti saglasnost institucija i organa RS“.\nŠta to praktično znači? Koje su to sve odluke od vitalnog interesa za RS i ko ima mandate da to utvrdi? Da li je to samo MIlorad Dodik i njegovi klonovi u liku Željke Cvijanović? Da li to znači da predstavnici RS u zajedničkim institucijama mogu raditi samo ono što im kažu Dodik, Željka Cvijanović i vladajuća većina u RS?\nČinjenica je da su srpski predstavnici u zajedničkim institucijama BiH iz Saveza za promjene legalno i legitimno izabrani na izborima i da im ne treba tutor u liku Milorada Dodika da bi znali kako i šta da rade u interesu onih koji su ih birali.\nBez obzira što će biti izloženi novoj salvi optužbi i što će ponovo biti targetirani kao izdajnici, predstavnici Saveza za promjene postupili su politički mudro i ispravno. Nisu podržali odluke koje bi značile blokadu institucija BiH. Bio bi svojevrsan nonsens optužiti Izetbegovića za vaninstitucijalno djelovanje, a zatim početi sam djelovati izvan institucija. Bilo bi krajnje licemjerno optužiti Izetbegovića da nije želio da se o reviziji presude raspravlja u institucijama BiH, a onda blokirati rad tih institucija.\nMilorad Dodik još jednom je potvrdio da je on najveći problem za srpski narod u BiH i da je spreman poturiti taj isti narod i založiti cijelu RS samo da bi on politički opstao i pokušao spriječiti procese koji neumitno dolaze. Jedan od njih je i proces pred Tužilaštvom BiH, u koji je dospio jer nije poštovao odluke institucija.\nTaj proces Dodiku ne bi trebalo biti izuzetak, već pravilo za sve zvaničnike u BiH koji ne poštuju institucije BiH, rade mimo odluka institucija ili odluke donose van insitucija.\nLjiljana Kovačević, Milorad Dodik, Republika Srpska


Gordana Đerić (ur.)\nNa ovom zborniku radili su istraživači iz bivših jugoslovenskih republika u okviru četvorogodišnjeg međudisciplinarnog projekta koji od 2006. realizuju Institut za filozofiju i društvenu teoriju iz Beograda, Katedra za književnost, oblasne studije i evropske jezike Univerziteta u Oslu i sarajevski Medija centar, a pod pokroviteljstvom Norveškog istraživačkog saveta. Projekat, pored ostalog, obuhvata empirijska i teorijska istraživanja medijskog diskursa u kontekstu nasilnog i nenasilnog rešavanja sukoba na tlu Jugoslavije; “Intima javnosti” jedan je od rezultata tih istraživanja.\n“Literaturi o raspadu SFR Jugoslavije pridružujemo i ovaj zbornik, nastao kao rezultat zajedničkog napora da se razumeju kognitivni, a onda i medijski mehanizmi čijim posredstvom je pređen put od jugoslovenske verzije ‘jedinstva različitosti’ (bratstva i jedinstva) do različitih, za sada sedam, verzija ‘istosti’. Ograničili smo se na partikularna pitanja odnosa diskursa i nasilja i odgovarajuće saznajne predstave o Drugosti u procesu stvaranja novih država. Trudili smo se da osvetlimo najizrazitije okvire predstavljanja stvarnosti u kontekstu sukoba u bivšoj Jugoslaviji i prepoznamo obrasce stvaranja Drugosti: nismo tragali za činjeničnim ili objektivnim razlikama medju jugoslovenskim narodima, već smo se usredsredili na slučajeve instrumentalizovanja percepcije tih razlika u ključnim periodima raspada države, kao i na ispitivanje saznajnog oblikovanja upečatljivih ratnih događaja u medijima. Još preciznije, naš rad bavi se načinima proizvođenja ‘očiglednosti razlika’ u procesima prevladavanja nacionalnih/nacionalističkih verzija nad zajedničkom verzijom, odnosno promenama diskursa u kontekstu nasilnog i nenasilnog stvaranja novih država na tlu Jugoslavije.”


nedelja, 26. nov 2017, 14:00\nU RTS ordinaciji za naciju ove nedelje čućete kako je Milica Milša rešila nesnosne bolove u kolenima, kada muškarci ulaze u klimaks, a stručnjaci iz Hitne pomoći objasniće kako se pomaže nekome u saobraćajnoj nesreći. Na kraju će biti reči o hlebu pogodnom za ishranu dijabetičara.\nU prvom bloku RTS ordinacije fizijatar dr Milan Mileusnić objasniće kod kojih povreda i bolesti se može koristiti takozvana terapija krvnom plazmom, kada se koristi krv pacijenta kao lek. Glumica Milica Milša imala je probleme sa kolenima koje je rešila na ovaj način, a saznaćete i koliko je terapija bolela i čega se plašila.\nIstine i zablude o muškom klimaksu tačnije andropauzi, razrešiće dr Srđan Popović, endokrinolog Interne B klinike, Kliničkog centra Srbije. Saznaćete da li muškarci imaju valunge, da li bi trebalo da uzimaju hormonsku terapiju i kada bi zbog impotencije trebalo da potraže pomoć stručnjaka.\nU Ordinaciji gosti će biti stručnjaci iz Hitne pomoći, dr Ivana Stefanović, specijalista urgentne medicine i Srđan Stojanović, medicinski tehničar. Oni će objasniti kako bi trebalo da se ponašamo kada neko krvari i kada ima prelom. Videćete kako bi u saobraćajnoj nesreći trebalo izvući osobu iz automobila, ali i kako pomoći motociklisti koji je pao.\nU bloku Hrana kao lek, dr Draško Gostiljac, endokrinolog Interne B klinike, Kliničkog centra Srbije, objasniće šta sadrži hleb koji ne izaziva veliki skok šećera u krvi, onaj koji je pogodan za ishranu dijabetičara.\nAutor i voditelj je Marija Popović, a reditelj je Petar Stanojlović.\nI tokom ove, treće TV sezone, koja startuje od oktobra 2018, dokazani vrhunski stručnjaci će na jednostavan način prezentovati informacije o unapređenju i održanju zdravlja, o novim metodama lečenja i dijagnostike... [ detaljnije ]\n2 Sasvim prirodno: Čovek vuk, 1. deo


Baza podataka - Podrška malim i srednjim preduzećima u aktivnijem uključivanju u proces organizacije praktične nastave\nU cilju povećanja dostupnosti praktične nastave u malim i srednjim preduzećima i poboljšanja kvaliteta iste, od krucijalne važnosti je kreiranje povoljnog okruženja koje će olakšati komunikaciju i veze između srednjih stručnih škola i malih i srednjih preduzeća.\nVažno je da svi uključeni akteri imaju priliku da izraze svoje zajedničke potrebe i očekivanja te da razviju zajedničke strategije u cilju dobijanja maksimalnih benefita iz praktične nastave.\nU tu svrhu, tokom trajanja projekta u svim državama organizovane su participativne radionice, na kojima su predstavnici relevantnih ciljnih grupa (uglavnom srednje stručne škole i mala i srednja preduzeća) i drugi relevantni akteri izrazili svoje potrebe, očekivanja i brige. Ovaj pristup, koji se oslanja na jačanju kapaciteta umrežavanja i povećanja kvaliteta praktične nastave, uspostavljajući baze podataka u svakoj projektnoj državi za upravljanje odgovarajućim fazama i kreiranju sistema tutorstva, doprinosi podršci angažovanja MSP u praktičnoj nastavi.\nBaza podataka projekta SMEB je predviđena kao fleksibilan i besplatan alat koji će lako biti ažuriran, poboljšavan i revidiran i koji će dati svim akterima jasnu sliku o potražnji za praktičnom nastavom u ciljanim područjima, ističući mogućnosti i potrebe različitih aktera. To će olakšati kontakte između malih i srednjih preduzeća i škola u cilju identifikacije najprikladnijih, odgovarajućih i razvojnih zajedničkih puteva praktične nastave.\nAlat je dizajniran tako da zadovolji specifične potrebe aktera prisutnih u lokalnim područjima, ali njegov potencijal dozvoljava da se on prilagodi i primjeni u nacionalnom i međunarodnom kontekstu.


Dugačak spisak “nepodobnih” Srba u BiH | Republika Srpska\nNaslovna Bosna i Hercegovina Dugačak spisak “nepodobnih” Srba u BiH\nDugačak spisak “nepodobnih” Srba u BiH\nSpisak “nepodobnih” državljana Srbije kojima je zabranjen ulazak u BiH ne završava sa Bratislavom Dikićem i Goranom Petronijevićem, tvrde izvori “Glasa” bliski obavještajnim strukturama u BiH.\nNakon što su krajem prošle sedmice sa granice vraćeni nekadašnji visoki funkcioner MUP-a Srbije i ugledni advokat, a prethodno i istoričar Miloš Ković, osim što niko ne daje odgovor na pitanje po kojim su kriterijumima oni označeni kao prijetnja za nacionalnu bezbjednost BiH, otvoreno je i pitanje dužine spiska osoba koje je OBA proglasila nepoželjnim.\n– U narednom periodu možemo očekivati slične slučajeve. Te osobe i ne znaju da su na listi sve dok ne pokušaju da uđu u BiH, kao što je bio slučaj sa Kovićem, Dikićem i Petronijevićem. Jedini vidljiv kriterijum po kojima su udarene te zabrane je što su svi oni, hajde da tako kažemo, borci za srpski identitet i srpsku stvar – kaže naš sagovornik.\nPetronijević je u petak popodne vraćen sa granice, a ta odluka izazvala je tokom vikenda mnoštvo reagovanja.\nProfesor ustavnog prava Goran Marković izjavio je da ne vidi nikakvo pravno uporište za učestalo izricanje mjere zabrane ulaska državljanima Srbije u BiH.\nMarković, koji je i dekan Pravnog fakulteta Univerziteta u Istočnom Sarajevu, rekao je da ga česte zabrane ulazaka u BiH podsjećaju na vraćanje verbalnog delikta na mala vrata, što nije dobro, jer je riječ o licima koja imaju stavove koji su očigledno suprotni politici jednog dijela pripadnika institucija BiH.\nPrema njegovim riječima, očigledno je da institucije BiH kao takve nemaju zvaničnu politiku koja bi bila direktno suprotna onome što izjavljuju lica o čijoj se zabrani ulaska odlučuje.\n– Bez obzira na to kakav je zvaničan stav institucija BiH i da li je njihov stav identičan ili suprotan onome što te osobe tvrde, ovo, opet, nije valjan razlog da se njima zabrani ulazak, iz prostog razloga što ta lica ne planiraju, ne podstrekavaju i ne organizuju bilo kakve aktivnosti protiv bezbjednosti BiH ili njenih građana – ukazao je profesor Marković.


06:15h UŽIVO, VIDEO Đoković - Ito 6:1, 6:4, 5:2 Novak asom završava drugi set\n30.10.2019. 08:05h 30.10.2019. 08:08h\nSrpski član Predsedništva BiH Milorad Dodik izjavio je da o putu u Evropsku uniju postoji konsenzus, ali da o putu za NATO nema potrebe da se razgovara.\n"Mislim da ovde u Evropskoj komisiji to i razumeju, ali ostaje problem partnera u Sarajevu koji žele da uslovljavanjem rešavaju pitanje funkcionisanja vlasti", rekao je Dodik za RTRS nakon sastanka sa komesarom za politiku susedstva i pregovore o proširenju Johanesom Hanom.\nOn je dodao da na tom sastanku nije bilo važnih zaključaka niti obavezujućih stavki za BiH.\nPrema njegovim rečima, hrvatski i bošnjački članovi Predsedništva Željko Komšić i Šafik Džaferović naglasili su da su za put BiH i u EU i u NATO, dok je on istakao da je za saradnju samo na evropskom putu.\nKako se navodi, iz Predsedništva BiH je saopšteno da je na sastanku sa Hanom izražena zahvalnost za kontinuiranu podršku i posvećenost Evropske unije i njenih institucija evropskim integracijama BiH, kao i za napore da u prethodnom mandatu Evropske komisije BiH napravi značajne rezultate na putu ka EU.\nDODIK U BAKUU: Predsednik Azerbejdžana rekao da je njegovo prisustvo od velikog značaja\nDODIK OPTUŽIO PALMERA DA JE LAŽNO SVEDOČIO U SENATU: Ne verujem da bi mu iko poverovao da jedan čovek i narod mogu da budu prepreka bilo čemu\nDODIK: Nema celovitog plana za rešavanje problema migranata\nMilorad DodikNATOEvropska unijaBiHRepublika SrpskaEUkoncenzusPredsedništvo BiH\nUŽIVO, VIDEO Đoković - Ito 6:1, 6:4, 5:2 Novak asom završava drugi set 7